text:
Til Skúlastýrið í Fuglafjarðar skúla
Børn eru okkara livandi boðberar til ein heim vit senda tey inní, og sum vit ikki koma at síggja. (Kennedy)
Fyri nøkrum vikum síðan avgjørdi dóttir okkara, sum gongur í 8. flokki, at luttaka í ein ráðstevnu. Hendan ráðstevnan hevur til endamáls at varpa ljós á rættindi hjá børnum. Hetta í samband við at Barnarættindasáttmálin hjá ST fyllir 30 ár tann 20. novembur í ár. Hesin sáttmálin var eisini settur í gildið í Føroyum í 1992, og inniheldur øll rættindi, ið børn skulu hava, og er galdandi fyri øll upp til 18 ár.
Í tilgongdin til hesa ráðstevnu, sum verður í Keypmannahavn í døgunum 17-19 januar, hava børnini arbeitt við øllum sáttmálanum, sum fevnir um 54 greinar, har 41 av teimum snúgva seg um rættindi. Tey hava vitja Landstýrisfólk og onnur, og arbeitt við málinum um at Øll børn og ung skulu kenna síni rættindi, og at øll børn og ung verða hoyrd og tikin við uppá ráð bæði í familju, í skúlanum, í frítíðini og í lokalsamfelagnum.
Sum foreldur hevur tað verið hugtakandi og ein sonn gleði at fylgt við hesi tilgongd; at síggja sítt egnað barn byrja at hugsað enn meir sjálvstøðugt og við rúmd og virðing sum grundarsteini. Tað er sum um at hon hevur latið eina menniskjaliga eskju upp, sum er ábyrgd, og inni í eskjuni er ein lítil hvít frælsidúgva.
Við hesum í huga, var tað ikki sørt hugstoytt, tá tiltakið BRYD, sum var ætlað at verða í Fuglafjarðar skúla, varð avlýst fyrr í hesari vikuni. Børnini høvdu fyrirreika seg vikuna frammanundan, og gleddu seg ikki sørt til tiltakið. Og tá so ongin grundgeving enn er komin, kenni eg tað sum mína skyldu sum foreldur, at siga frá, og vísa á okkara ónøgd og ikki minst ørkymlan av hvat tað er sum gongur fyri seg. Eg má siga at eg veit ikki hvønn eg skal venda mær til sum foreldur, og heldur ikki eri eg greiður yvur hvørji rættindi eg havi hesum málið viðvíkjandi, uttan at siga frá.
Í endamálsorðingini til Fólkaskúlalógina stendur at:
§2, stk 2 Fólkaskúlin eigur at skapa sovorðin líkindi fyri uppliving, virkishugi og djúp-hugsan, at næmingarnir kunnu menna sína sannkenning, sítt hugflog og hug til at læra, og at teir kunnu venja síni evni til sjálvstøðuga meting, støðutakan og virkan og búnast í treysti til sín sjálvs og til teir møguleikar, sum eru í felagsskapinum.
Víðari stendur, at
§3,Stk. 2. Skúlin samstarvar við næmingar og foreldur um at megna tað, sum er ásett í endamálsgrein fólkaskúlans.
Hetta er greið tala eftir mínari fatan, men hvat er so at gera, tá ein ikki heldur hetta verður yvirhildið, og tá skúlastýrislimir als ikki vilja samskifta um málið? Eg veit tað ikki, og tískil er hetta skrivið eisini opið og alment, fyri at kanska finna útav: Hvat er orsøkin at eitt tiltak í Fuglafjarðar Skúla skal dømast IKKI AT VERÐA EGNAÐ.
Í mínum hugaheimið skulu børnini avgjørt læra HVUSSU tey kunnu hugsað, og ikki HVAT tey skulu hugsað. Okkara uppgáva sum foreldur er at finna og kenna hvat okkara børn vilja, fyri síðan at vegleiða tey at fylgja teimum.
Vónandi verður hetta skrivið svara, og vónandi kunnu vit sum foreldur gleðast um okkara fólkaskúla, heldur enn at illneitast um alt sum fer fram handan skuggatjøldini. Tað er altíð betur at vita heldur enn at gita. Okkara børn eru og verða sterk, um vit verja, stimbra og elska tey og byggja tey upp. Tað er hinvegin alt meiri trupult at rætta uppá miðaldrandi syndraðar gráhærdar vaksnar menn.
Syðrugøta 8. Novembur 2019
Pól Huus Sólstein


c: text/html

text:
8. juni
8. juni er dagur 159 í árinum í tí gregorianska kalendaranum (dagur 160 um skotár). Tað eru 206 dagar eftur av árinum.
Hendingar[rætta | rætta wikitekst]
- 793 - Víkingar leypa á Northumbria í Onglandi. Hetta er roknað sum byrjanin á Skandinavisku innrásini av Onglandi.
- 1783 - Gosfjallið Laki (myndin) í Íslandi fer at goysa. Gosið varar í 8 mánaðir, og hevur við sær at 9.000 lata lív, og at 5 ára hungursneyð varar í landinum.
- 1867 - Eysturríkski keisarin Frans Josef I og Elisabeth keisaradrotning (Sissi) verða krýnd til kong og drotning í Ungarn.
- 2014 - Føroyska kvinnuflogbóltslandsliðið vinnur allar tríggjar dystirnar í EM-undankappingini fyri smátjóðir.
- 2018 - Gekkurin í Kringvarpi Føroya fer uppá 3 milliónir krónur fyri fyrstu ferð.[1]
Føðingar[rætta | rætta wikitekst]
- 1867 - Frank Lloyd Wright, amerikanskur arkitektur (d. 1959)
- 1925 - Barbara Bush, amerikonsk forsetafrú.
- 1933 - Joan Rivers, amerikonsk sjónleikarinna (d. 2014)
- 1955 - Tim Berners-Lee, enskur KT-verkfrøðingur, stovnaði heimsvevin.
- 1976 - Lindsay Davenport, amerikonsk tennisleikarinna.
- 1977 - Kanye West, amerikanskur sangari og rappari.
- 1983 - Kim Clijsters, belgisk tennisleikarinna.
Andlát[rætta | rætta wikitekst]
- 1845 - Andrew Jackson, amerikanskur forseti (f. 1767)
- 2018 - Anthony Bourdain, amerikanskur kokkur(f. 1956)

robotstxt: allowed

filter: keep


text:
Frágreiðingar og álit
- Fylgifrágreiðing: Harðskapur í parlagi og nærsambondum (februar 2012)
- Innkeyps- og útboðspolitikkurin hjá landinum fyri keyp av vørum og tænastum (mars 2012)
- Filmsvinnupolitiska álitið frá Klippfisk (juni 2013)
- Frágreiðing um loftferðsluøkið (november 2013)
- Politikkur fyri skapandi vinnur (mei 2016)
- Tilmæli um Filmshús (september 2016)
- Álit um broytingar í løgtingslóg um arbeiðsloysistrygging og arbeiðsávísing
- Frágreiðing um at dagføra Vága floghavn (apríl 2006)
- Kanning av møguleikum í Føroyum at byggja floghavn - Asplan Viak AS (august 2006)
- Kanning av møguleikum í Føroyum at byggja floghavn - Ramboll (apríl 2006)
- Frágreiðing um flogvøll í Klovanum - Landsverk (mars 2009)
- Ferðslutrygdarætlan fyri Føroyar 2008 til 2015
- Samferðsluætlanin - støðumeting og heildarætlan fyri sjóvegis farleiðir (mai 2007)
- Samferðsluætlanin - kort av vegakervinum (mai 2007)
- Samferðsluætlanin - kostnyttu rokning (mai 2007)
- Samferðsluætlanin - støðumeting av landsvegakervinum (mai 2007)
- Samferðsluætlanin - heildarætlan (mai 2007)
- Samferðsluætlanin – strategiskjalið (mai 2007)
- Færøerne – en by i verdenssamfundet – nýggja samferðsluætlanin (oktober 2007)
- Fylgiskjøl til álit um tiltøk í sambandi við vaksandi ungdómsarbeiðsloysið (apríl 2010)


text: Afturvendi Magn við Streymin-kappingin varð hildin um vikuskiftið. Hesuferð luttóku 12 skjúttar, og skotið var í trimum bólkum eftir 75 dúgvum. Væl gekk at avvikla kappingina, og veðrið var av tí fagrasta, so menn fingu eina fína kapping, hóast úrslitini ikki vóru at reypa um. Av tí at tað bara vóru 12 skjúttar við, avgjørdu vit, áðrenn kappngin byrjaði, at A-bólkurin eisini skuldi sleppa at royna at skjóta eina finalurundu, meðan meistarabólkurin skjeyt sum vanligt. Spenningur var á monnum, og man merkti, at meira stóð upp á spæl enn annars, nú tá ið finala eisini varð í A-bólkinum. Tá ið avtornaði, varð shoot off millum Sigurd Rasmussen og Jákup Mikkelsen um 3. plássið, sum Jákup vann. Regin Hentze gjørdist nr. 2 og vinnari av A-bólkinum gjørdist Magni Dam. Í semifinaluni í meistrarabólkinum varð shoot off millum Sámal Debes og Jóannis Joensen, um hvør skuldi kappast ímóti unga og evnaríka Tóra Fløtt í gull-finaluni. Tað gjørdist Jóannis, sum trekti longsta stráðið og vann á Tóra Fløtt, sum gjørdist nr. 2, og 3. plássið fekk Johnny á Túgvu. Vit takka Magn við Streymin fyri stuðulin.


text:
“Sitting is the new smoking” er eitt ræðandi enskt orðafelli, ið tíverri lutvíst lýsir nútíðar rørslumentanina í vesturheiminum. Hóast tað samstundis er eitt rák millum fólk at vitja venjingarhallir, so er óvirkni ein umfarssjúka millum aðrar bólkar.
Í dag er tað at flyta seg eitt val, tí vit vera í stóran mun stýrd og undirhildin av telduskermum og hava góðar flutningsmøguleikar við bili ella bussi.
Fólkaheilsa er viðkomandi fyri Samferðsluætlanina, tí Føroyar hava góðar
møguleikar at stuðla undir einum rørsluvinarligum undirstøðukervi. Tað eru ikki bert tunlar og nýggir vegir, ið eru viðkomandi fyri eina ætlan um ferðslu á landi og sjógvi.
Fólkaheilsa skal takast í álvara, og í tí sambandi kann heimsmál nr. 3 takast fram. Heimsmálið eitur Góð heilsa og vælvera, og er endamálið at eggja til góða heilsu og vælferð fyri øll á øllum aldri.
Ein sunnur háttur at flyta seg er at súkkla, og hóast fordómar mótvegis ferðing við súkklu og til gongu í Føroyum viðhvørt eru at hoyra, eru møguleikarnir tí viðvíkjandi væl betri enn flestu hava gjørt sær far um. Føroyar kunnu gerast eitt serstakliga dámligt land at súkkla í, og um vit ikki velja at síggja veðurlagið og brekkurnar sum forðingar, kunnu vit síggja føroyska landslagið á súkklu sum eina serliga ferð. Hetta hevur Landsverk havt á breddanum áður, men tað gerst meira viðkomandi fyri hvørt ár.
Heimsmál nr. 3, sum snýr seg um, at øll fólk í øllum aldrum, í øllum londum skulu tryggjast eina góða heilsu.
Í árligu nøgdsemiskanningunum, sum Landsverk ger, eru tað fleiri
og fleiri ferðafólk, ið spyrja eftir møguleikum í sambandi við súkkling,
millum annað viðvíkjandi útleigan av súkklum og súkklurásum.
Gongu- og súkklugøtur eru eisini ein øðrvísi háttur hjá ferðafólki at uppliva Føroyar, og tað er møguligt at gera leiðirnar so langar,
at heildagstúrar fáast burturúr. Gøturnar eru tá samansettar av serligum
gongu- og súkklugøtum og landsvegum við lítlari ferðslu. Súkkling kann virka fyri rættari flytføri, betri heilsu og reinari umhvørvi.
Ein samanhangandi súkkluætlan kann gerast samsvarandi einari gøtuætlan fyri upplivingargøtur, ið ríðingargøturnar eisini kunnu gerast partur av. Á henda hátt kann tryggjast atgongd til haga og náttúruøki á ein skipaðan hátt. Útgangsstøðið kann takast úr varðagøtunum, og vísast kann til útsýnis- og merkisstøð.
Landsverk leggur upp til at útbyggja eitt súkklukervi við atliti at øðrum háttum at ferðast á enn við brennievnisakfari.
Súkklukervið eigur at vera ein partur av heildarmyndini og samanbundið
við aðrar gøtur og leiðir, og tað er upplagt, at Landsverk samskiftir og
samstarvar við ferðavinnuna, kommunur, Fólkaheilsuráðið og onnur
avvarðandi í útbyggingini av gøtum og súkkluleiðum.
Við upplivingargøtum, kann atgongd tryggjast til haga og náttúruøki,
og vísast á bestu og tryggastu hættirnar at koma til støð, sum annars
eru torfør at koma til. Í sambandi við virksemið hjá Landsverki sum stovni, kann atgongdin tryggjast til hesar upplivingarleiðir frá landsvegunum, har fólk kunnu vegleiðast til gøturnar við skelting og fáa pláss til at seta bilarnar. Bilarnir mugu setast soleiðis, at teir ikki darva ferðsluna á landsvegunum.
Flestu landsvegateinar eru ikki útgjørdir til fólk á súkklu, tí høvuðsendamálið við landsvegunum er at veita tryggar og góðar møguleikar fyri skjótan flutning hjá vinnu og øðrum við brennievnisakførum. Møguleiki má tó eisini vera til staðar hjá súkklarum, sum eisini hava rætt til at ferðast trygt, uttan at vera í andsøgn við tungu og skjóttkoyrandi ferðsluna. Vegir og gøtur eiga at hava ferðslubreytir til fólk til gongu ella á súkklu.
Fólk síggjast ofta á gongu- ella rennitúri ella á súkklu. Tað kemur fyri,
at hetta fer fram við landsvegunum við nógvari ferðslu, har ferðmarkið
er 80 km/t. Á vegum við hámarksferð eigur “bleyta ferðslan” av trygdarávum at vera atskild frá bilferðsluni. Hetta kann gerast við óheftum linjuføringum, har vegir og gøtur eru atskildar ella við bilverju millum veg og gøtu. Tað finnast eingi ítøkilig hagtøl fyri ‘bleytu ferðsluna’, eitt nú hvussu nógv fólk velja súkklu, hvussu ofta og í hvørjum samanhangi tey nýta súkklu. Tílík tøl kunnu vera áhugaverd at fáa skrásett í mun til planlegging av vegakervinum, har aðrar møguligar flutningsloysnir eru, enn ferðing við privatbili.
Tá planlagt verður fyri at økja um aðra ferðslu enn við brennievnisakførum, eiga nakrir grundleggjandi spurningar at verða settir: Hví verður lutfalsliga lítið súkklað í Føroyum í mun til onnur lond sum Danmark, Noreg, Ísland og Holland? Eru tað føroysku brekkurnar, ið møða súkklaran? Er tað vindurin, ella er tað regnið, ið ein helst vil snúgva sær undan?
Danmark og Holland eru flatlond, men í Noregi og Íslandi eru brekkur eins og í Føroyum. Tílíkir spurningar vera ofta settir í sambandi við súkkling í Føroyum, og verða hesi viðurskifti tíverri ofta fatað sum forðingar fyri at súkkla. Grannalondini, ið hava líknandi skiftandi veðurlag, vísa á, at Føroyar hava eisini møguleika fyri at menna súkklukervið og fáa eina súkklumentan.
Hóast brekkur og veðurlag hava ein ávísan leiklut í tí vali, ein tekur um at súkkla ella ei, eru tað fleiri, ið dáma júst føroysku súkkluumstøðurnar, hóast súkklumøguleikarnir eiga at verða mentir. Bæði fram við vegunum, har vanlig bilferðsla er, og eisini í sambandi við frítíðartúrar í fjøllunum.
Í dag fáast góðar elektriskar súkklur, ið lætta um túrarnar í mótbrekkum.
Veðurlagið er heldur ikki ein forðing fyri súkkling í Føroyum, undantikið ávísir dagar, men til ber at lata seg í eftir veðrinum og umstøðunum. Súkklur í dag eru væl útgjørdar, eisini til føroysk viðurskifti. Tekur ein fetið at nýta súkkluna frameftir, er møguligt, at hetta kann síggjast aftur í egnum fíggjarviðurskiftum, har bilurin er spardur burtur, og úrslitið ein betri heilsustøða. Súkklan eigur at verða eitt trygt og natúrligt val hjá einum og hvørjum, ið ynskir tað, at velja sum flutningstól. Framtíðarsamfelagið eigur at vera eitt samfelag, har dálking er avmarkað mest møguligt. Hetta hava vit, ið nú byggja land, skyldu til at fremja í verki og geva víðari til okkara børn. Skal hetta eydnast, er neyðugt við einari hugburðsbroyting á øllum stigum.
Í Tórshavnar kommunu eru nøkur framstig gjørd í sambandi við súkkling, sum til dømis, at øll nýgerð av vegum skal hava súkklu- og gongubreytir, at lendisgøtur eru gjørdar, har til ber at súkkla, og súkkluskúrar vera gjørdir í nýbygningum, eitt nú á øllum skúlum. Kommunan hevur sett sær sum mál, at høvuðsstaðurin skal vera ein súkklubýur, enntá heimsins besti súkklubýur. Allar kanningar vísa, at ein súkklubýur gerst rúmligari, tí færri bilar eru á vegunum.
Síðuvinningarnir eru minni larmur, reinari luft og betri trivnaður
millum íbúgvarnar.
Landsverk mælir til, at samstarv verður samskipað millum Landsverk, kommunur og onnur viðkomandi, soleiðis at ein samanhangandi súkkluætlan kann fremjast.
Mælt verður til, at 10 mió. krónur verða játtaðar árliga til at betra um súkklumøguleikarnar. Peningurin kann vera ein “pulja”, har til ber at lata stuðul til verkætlanir, sum land og kommunur gera í felag og/ella í samstarvi við ferðaskrivstovur, Fólkaheilsuráðið og aðrar viðkomandi partar. Talan er ikki bert um nýtt asfalt, men um verkætlanir, ið savna neyðug hagtøl, fremja kunnandi og upplýsandi átøk og eggja til nýhugsan og nýskapan.


text:
FM í Trap 2017 og Føroya Cup í trap 2017.
FM-kappingin í trap verður hildin á breytini hjá VBM í Sandvíkum leygardagin 2. september og sunnudagin 3. september 2017. Byrjað verður kl. 9 leygarmorgunin og kl. 13 sunnudagin.
Skjúttarnir skulu møta í seinasta lagi ½ tíma undan kappingarbyrjan báðar dagarnar.
Skotið verður eftir 75 dúgvum leygardagin og 50 dúgvum sunnudagin.
Í FM kappingini fara 6 teir fremstu skjúttarnir síðani í eina finalu, sum verður skotin sambært galdandi ABT-reglunum.
Fyrri kappingardagurin er samstundis seinasta umfar í FM-liðkappingini í Trap og í Føroya Cup kappingini í Trap í ár.
Kostnaðurin fyri kappingina er 250 kr., sum skulu gjaldast kontant áðrenn kappingarbyrjan fyrra dagin.
Treytin fyri at luttaka er, at viðkomandi er skrásettur limur í einum av limafeløgunum undir SkF.
Bindandi tilmelding fer fram við at senda teldupost til skjotisamband@gmail.com
í seinasta lagi hósdagin 31. august kl. 20:00.
Mesta tal av skjúttum er 18. Um yvirteknað er, verða 18 teir bestu skjúttarnir valdir út. Hetta verður gjørt við at taka miðal av trimum teimum bestu kappingunum í kappingarárinum 2017.
Føroya Cup kappingin er nýggj í føroyskari skjóting og varð skotin fyrstu ferð í 2016.
Tann skjúttin hevur vunnið, sum samanlagt hevur skotið flestar dúgvur (fyrstu 75 dúgvurnar) av sínum bestu trimum kappingum aftrat úrtslitinum fyrra dagin í FM-kappingini.
Stendur á jøvnum, verður talt aftureftir – fyrst FM-úrslitið, síðani eldri úrslit samanborin; tvs. bestu kapping móti bestu kapping, næstbestu móti næstbestu o.s.fr
.
Aftur í ár eru pengavinningar, sum vera útgoldnar eftir ávísum treytum.
Í FM-kappingini (ikki galdandi fyri liðkappingina) eru vinningarnir soleiðis:
1. vinningur 3.000 kr.
2. vinningur 2.000 kr.
3. vinningur 1.000 kr.
Í Føroya Cup kappingini eru vinningarnir soleiðis:
1. vinningur 5.000 kr.
2. vinningur 3.000 kr.
3. vinningur 1.000 kr.
Vegna Skjótisambandið
Sjúrður Knudsen, form.


text:
Privat skjalasøvn
Tjóðskjalasavnið tekur ímóti privatum pappírs- og kt-skjalasøvnum, har mett verður at varðveitingarvirði fyri eftirtíðina finst. Sí lógir og reglur.
Hetta kunnu til dømis vera skjøl frá virkjum, vinnuligum feløgum, áhugafeløgum, átrúnaðarligum felagsskapum, arkitektar og privatum persónum.
Avhendingin er sjálvboðin, tvs. kemur vanliga fyri við at avhendarin vendir sær til Tjóðskjalasavnið av sínum eintingum.
Privat skjøl fyri Suðuroynna kunnu avhendast Tvøroyarar Skjalasavni, og privat skjøl fyri Norðoyggjar kunnu avhendast Norðoya Fornminnasavni.
Samband:
Um tú ætlar at avhenda privat pappírsskjøl og/ella kt-skjøl til Tjóðskjalasavnið, ella tú hevur aðrar spurningar viðvíkjandi privatum skjalasøvnum, vinaliga set teg í samband við Tjóðskjalasavnið fyri at leita tær hjálp og vegleiðing:
- Tjóðskjalasavnið
- Tel: +298 340 540
- skjalasavn@skjalasavn.fo
- Mánadag - fríggjadag, kl. 10.00 - 15.00.


text:
Akademiútbúgving
Lestrartíð: 3 ár
ECTS: 60
Upptøka: Hvørja lestrarhálvu
Akademiútbúgvingin – stytt AÚ – er parttíðar útbúgving til tín, sum hevur starv og ynskir eina framhaldandi útbúgving. Útbúgvingin gevur tær møguleika at førleikamenna teg í verandi ella komandi starvi.
Akademiútbúgvingin er sera liðilig, og tað ber til at taka stakar lærugreinar ella eina samlaða útbúgving, ið fevnir um fimm lærugreinar og eina endaliga verkætlan.
Heystið 2020 verða hesar lærugreinar bodnar út á akademiútbúgvingini
Leiðsla í verki – kravd lærugrein til leiðslubreytina
Gerst ein betri leiðari og kenn tínar styrkir og veikleikar. Í lærugreinini “Leiðsla í verki” fert tú meta um og síggja, hvussu tú mennir tín egna leiðslustíl. Tú fært at fáa eina góða fatan av leiðslu, sum er grundað á leiðsluástøðir, leiðsluamboð og leiðslustílar, sum eru modernaðir og veruleikakendir. Tú fert at skilja tína egnu atferð, títt egna samskifti og tína egnu leiðslu, hvørjar tínar styrkir og hvørjar tínir veikleikar eru, og tískil fert tú at verða førur fyri at skipa og menna tínar egnu siðvenjur.
Innihald:
Tú lærir at greina tað verkliga og ástøðiliga sundur, soleiðis at tú í einari ávísari støðu kanst velja hvat fyri fakligt amboð, tú skalt brúka. Tú lærir at miðla trupuleikastøður og loysnir til samstarvsfelagar, og hvussu tú kanst verða við í fakligum og tvørfakligum samstarvi.
- Leiðslufatan við veruleikakendum leiðsluástøðum, leiðsluamboðum og leiðslustílum, sum eru og fara at verða brúktir í nútíðarsamfelagnum
- Greining og menning av egnum leiðslustíli
- Leiðslusamskifti við ástøðum og amboðum
- Menning av egnari læring og siðvenju
- Háttaástøði við høvuðsdenti á trupulleikaorðing og háttalæru
Kunning um “Leiðslu í verki”: Studieordning – Ledelse 010119
Vinnulívsrættur – vallærugrein sum saman við fullum AÚ-prógvi á búskapar og tilfeingisbreytini við vallærugreinunum altjóða búskapi og hagfrøði gevur atgongd til HD 2. part
Vinnulívsrættur gevur førleikar, sum byggja á vitan og fatan av lógargrundarlagnum í vinnulívsrætti. At fáast við altjóða handil og marknaðarførslu er mangan sum at sigla vandasjógv. Tað eru so nógvar rættarligar áskoðanir, sum eru hentar at vita og viðgera fyri at fyribyrgja trupulleikum.
Í vinnulívsrætti lærir tú ymiskt, sum er hent at vita innan lógarverkið. Tú gerst førur fyri at vera við, tá samráðst verður um avtalur, og tú gerst førur fyri at meta um ymiskar trupulleikastøður í samband við eitt nú avtalu- og endurgjaldsrætt og harvið eisini reglurnar fyri vøruábyrgd.
Innihald:
Í vinnulívsrætti lærir tú at fyribyrgja rættarligum ósemjum, og tú fert at skilja nær tað er neyðugt at fáa sær rættarliga hjálp. Starvsrættur, nethandil og trygdir, sum í hesum føri eru veðhald, borgan og ognarviðurskifti; øll hesi viðurskifti eru partar av lærugreinini og innihaldið í lærugreinini sæst niðanfyri:
- Rættarkeldur, skipan av dómstólunum og rættargongd
- Aftalurættur
- Keypsrættur, heima og altjóða
- Nethandil
- Marknaðarføringar- og kappingarrættur
- Endurgjald og trygging
- Starvsrættur
- Kredittrygdir: veðhald, borgan og ognarviðurskifti
- Gjaldtrot
- Virkishættir og hefting
Kunning um “Vinnulívsrætt”: AU_Salg og markedsfoering studieordning pr. 2019_
Til at verða upptikin á Akademiútbúgvingini krevst:
1. viðkomandi yrkisútbúgving (t.d FHS, SIT ella lærutíð) ella
2. viðkomandi grundútbúgving fyri vaksin (t.d. tikin á VUC í DK) ella
3. miðnámsútbúgving ella
4. aðra viðkomandi útbúgving svarandi til støði nevnt í pkt. 1-3 og
5. 2 ára viðkomandi vinnulívsroyndir


text:
Ríkisfelagsskapurin miðdepilin í frágreiðing um uttanríkispolitikk
Føroyar og Grønland eru ítøkiliga nevndar í eini frágreiðing um framtíðar uttan...
Fiskivinnan í Bretlandi í tvíningum um ES-limaskap
Ein fólkaatkvøða skal siga, hvørt Bretland skal vera inni ella úti. Valstríðið ...
Varðar eiga at vísa leiðina fram
Mikudagin 13. apríl var 83. nummar av Varðanum lagt fram á móttøku í Listasavni...
Mammudagur í meir enn 100 ár
Tað var í einum sunnudagsskúla í Grafton í statinum West Virginia, at Ann Reeve...


text:
Fundarfrásøgn frá bygdaráðsfundinum 13. juni 2019.
Fundarfrásøgn frá bygdaráðsfundinum 13. juni 2019,.er løgd út á heimasíðuni.
Fundarfrásøgnin frá bygdaráðsfundinum her.
Sumbiar Kommuna
Skráin til bygdarráðsfundin 13. juni 2019.
Hesi mál verða viðgjørd á bygdarráðsfundi, tórsdagin tann, 13. juni 2019. kl. 19.30.
Sumbiar Kommuna
Býráðsfundurin er fluttur til tórsdagin 13. juni 2019.
KUNNGERÐ
Til veljarar til fólkatingsvalið ónsdagin tann 5. juni 2019 í Sumbiar kommunu.
Fólkatingsvalið 5. juni 2019
Valevnislistar til fólkatingsvalið
5. juni 2019
Ruddingardagur 1. juni 2019.
Ruddingardagur í kommununi leygardagin 1. juni 2019.
Byrja verður við morgunmati kl. 09:00.


text:
Avhending av kt-skipanum
- Hví varðveita?
-
- Tað er neyðugt at skjalprógva arbeiðið hjá fyrisitingini, soleiðis at komandi ættarlið kunnu skriva og skilja sína søgu.
- Tjóðskjalasavnið tryggjar talgilda og fysiska atgongd til skjalprógvingina av Føroya søgu. Rættargrundarlagið fyri skjalasøvn er skjalasavnslógin og kunngerðir og rundskriv. Sí lógir og reglur.
-
- Hvat skal avhendast?
-
- Allir stovnar skulu boða Tjóðskjalasavninum frá, áðrenn tey taka nýggjar kt-skipanir í nýtslu. Tjóðskjalasavnið metir um - út frá fráboðanini - um eitt avrit skal avhendast Tjóðskjalasavninum, hvussu og nær avhendast skal fyrstu ferð. Hetta verður avgjørt í eini áseting um varðveiting. Tá ið avhendingin skal fara fram, seta vit okkum í samband við tykkum.
- Hetta fylgibrævið skal fyllast út og hjáleggjast:
- Les eisini:
- Stutt og greitt um avhending av kt-skipanum
- Soleiðis er mannagongdin í sambandi við eitt kt-avhendingarmál
- Samband:
- Um ivamál ella spurningar eru, ber til at seta seg í samband við Tjóðskjalasavnið fyri at leita sær hjálp og vegleiðing:
- Tjóðskjalasavnið
- Tel: +298 340 540
- skjalasavn@skjalasavn.fo
- Mánadag - fríggjadag, kl. 10.00 - 15.00.


text:
1984
Líka síðan bókin varð givin út í 1948 hevur framtíðarkaldsøgan eftir George Orwell 1984 volt lesarum høvuðbrýggj og ertað teir at hugsa um sítt egna samfelag. Sjálvt nú, eini 80 ár seinni, er ræðandi frásøgan eftir Orwell framvegis viðkomandi fyri okkara tankar, hugburð og lívshátt.
1984 er frásøgn um London einaferð í framtíðini, har ein einræðisstjórn nevnd "Flokkurin" hevur eitt vakið eyga við hvørjum einstøkum borgara og stýrir øllum hugsandi virksemi.
Winston Smith arbeiðir fyri Sannleikamálaráðið, Stóribeiggi heldur eygað við øllum og Tanka-løgreglan hevur ábyrgdina av at steðga einum og hvørjum, sum hevur uppreistur í huganum og hugsar sjálvstøðugt.
Tá ið Winston verður skotin í Juliu, varnast hann, at lívið nýtist ikki at vera so eintáttað, andveikjandi og stýrt av øðrum.
Keypir tú fyri meira enn kr 500 verður vøran flýggjað tær ókeypis við dyrnar!
Tænastan er fyri vørur, sum verða sendar innanlands.


text:
grein 1.
Í kappingini luttaka lið úr Meistaradeildini, 1. deild, 2. deild og 3. deild. Tó kann felag, ið hevur fleiri av nevndu deildum, bert luttaka við sínum 1. liði.
grein 2.
Teir leikandi mugu lúka somu treytir, sum galdandi eru fyri luttøku í landskappingini.
grein 3.
Leikt verður soleiðis:
1. innleiðandi umfør (um neyðugt)
2. 1. umfar
3. 2. umfar
4. Fjórðingsfinala
5. 1. hálvfinala
6. 2. hálvfinala
7. Finala
F.S.F. avgerð við lutakasti, eftir styrkimetan, hvørji feløg skulu leika móti hvørjum øðrum. Lið ið tapir dyst í innleiðandi-, 1., 2. og fjórðingsfinaluumfari, fer úr kappingini.
grein 4.
Stendur dystur á jøvnum eftir vanliga leiktíð, verður leiktur umdystur 2 x 15 min. Er framvegis javnleikur, verður sektarsparkskapping til vinnarin er funnin.
Stendur finaludystur á jøvnum eftir vanliga leiktíð, verður leiktur umdystur 2 x 15 min. Er framvegir javnleikur, verður sektarsparkskapping til vinnarin er funnin.
grein 5.
Hvar onki annað er tilskilað, eru tað tær til einhvørja tíð galdandi kappingarreglur F.S.F.’s ið eru galdandi.
grein 6.
Steypakappingin verður á fyrsta sinni leikað í 1999 og heldur fram komandi 10 árini, t.e. til og við árinum 2008.
Steypið ognast tí felag, ið hevur vunnið tað flestu ferðirnar hesi árini. Standa feløg á jøvnum eftir hesum tíðarskeiði, verður kappingin hildin fram so nógv ár, til felag hevur vunnið steypið fleiri ferðir enn nakað annað felag.
Er aftaná ávíst áramál støðan tann, at einki uttan ávíst felag hevur møguleika fyri at ognast gripin, verður givist.
grein 7.
Fótbóltssamband Føroya skipar fyri kappingini, og býta feløgini javnt millum sín inntøkur og útreiðslur, tó undantikið finaluna.
grein 8.
Møgulig kærumál kappingini viðvíkjandi verða skrivliga at senda Aganevndini sambært teimum reglum, sum ásettar eru í Agareglugerðini.
grein 1.
Dysturin, sum er millum føroyameistararnar og steypavinnararnar undanfarna kappingarár, verður leiktur áðrenn kappingin byrjar.
grein 2.
Leikararnir skulu lúka somu treytir, sum eru galdandi fyri luttøku í landskappingini.
grein 4.
Stendur dystur á jøvnum eftir vanliga leiktíð, verður sektarsparks-kapping til vinnarin er funnin.
grein 5.
Har onki annað er tilskilað, eru tað tær til einhvørja tíð galdandi kappingarreglur fyri fótbólt hjá F.S.F., ið eru galdandi.
Givnar ávaringar í stórsteypadystinum fella burtur eftir at dysturin er leiktur, meðan reyð kort verða galdandi fyrstkomandi dyst.
grein 6.
Stórsteypadysturin verður á fyrsta sinni leiktur í 2007 og heldur fram komandi 10 árini, t.e. til 2016.
Steypið ognast tí felag, ið hevur vunnið tað flestu ferðirnar hesi árini. Stendur á jøvnum millum fleiri feløg, verður hildið fram við kappingini, til eitt felag hevur vunnið fleiri ferðir enn nakað annað felag.
grein 7.
Fótbóltssamband Føroya skipar fyri tiltakinum saman við Lions Club, sum fær avlopið at lata til vælgerandi endamál.
grein 8.
Møgulig kærumál dystinum viðvíkjandi verða skrivliga at senda Aganevndini sambært teimum reglum, ið ásettar eru í Agareglugerðini.
grein 1.
Bert unglingalið F.S.F.’s kunnu luttaka.
grein 2.
Teir leikandi mugu lúka somu treytir, sum galdandi eru fyri luttøku í landskappingini.
grein 3.
Leikað verður soleiðis, at tá ið lið tapir dyst, fer tað úr kappingini.
Kappingarnevndin avgerð (við lutakasti), hvørji lið skulu leika móti hvørjum øðrum, og fyrst drigna liðið fær heimavøll.
Leiktur verður ein hálvfinaludystur. Finalan verður leikt á uttanveltaðum vølli.
grein 4.
Um dystur stendur á jøvnum aftan á vanliga leiktíð, verður leikur aftan á lutakast hildin fram 2 x 15 min. Er dystur støðugt ikki gjørdur av, verður kapping í sektarspørkum til dysturin er avgjørdur á henda hátt, við øðrum partinum sum vinnari.
grein 5.
Hvar onki annað er tilskilað, eru tær til einhvørja tíð galdandi kappingarreglur F.S.F.’s ið eru galdandi.
grein 6.
Steypakappingin verður á fyrsta sinni leikt í 2007 og heldur fram tey komandi 10 árini, t.e. til og við árinum 2016. Steypið ognast tí felag, ið vunnið hevur flestu ferðirnar hesi árini.
Standa feløg á jøvnum, tá ið hetta tíðarskeið er farið, verður hildið fram við kappingini so nógv ár, til felag hevur vunnið steypið fleiri ferðir enn nakað annað felag.
Er aftaná ávíst áramál støðan tann, at einki uttan ávíst felag hevur møguleika fyri at ognast steypið, verður givist við kappingini, og fær tá viðkomandi felag gripin til ognar.
grein 7.
Kappingarnevndin skipar fyri kappingini. Feløgini bera javnt millum sín inntøkur og útreiðslur.
grein 8.
Møgulig kærumál kappingini viðvíkjandi verða skrivliga at senda Aganevndini sambært teimum reglum, sum ásettar eru í Agareglugerðini.
grein 1.
Bert dreingjalið F.S.F.’s kunnu luttaka.
grein 2.
Teir leikandi mugu lúka somu treytir, sum galdandi eru fyri luttøku í landskappingini.
grein 3.
Leikað verður soleiðis, at tá ið lið tapir dyst, fer tað úr kappingini.
Kappingarnevndin avgerð (við lutakasti), hvørji lið skulu leika móti hvørjum øðrum. og fyrst drigna liðið fær heimavøll.
Leiktur verður ein hálvfinaludystur. Finalan verður leikt á uttanveltaðum vølli.
grein 4.
Um dystur stendur á jøvnum aftan á vanliga leiktíð, verður leikur aftan á lutakast hildin fram í 2 x 10 min. Afturat. Er dystur støðugt ikki gjørdur av, verður kapping í sektarspørkum til dysturin er avgjørdur á henda hátt, við øðrum partinum sum vinnara.
grein 5.
Hvar onki annað er tilskilað, eru tað tær til einhvørja tíð galdandi kappingarreglur F.S.F.’s, ið eru galdandi.
grein 6.
Steypakappingin verður á fyrsta sinni leikt í 2004 og heldur fram tey komandi 10 árini, t.e. til og við 2013.
Steypið ognast tí felag, ið vunnið hevur flestu ferðirnar hesi árini. Standa feløg á jøvnum, tá ið hetta tíðarskeiðið er farið, verður hildið fram við kappingini so nógv ár, til felag hevur vunnið steypið fleiri ferðir enn nakað annað felag. Er aftaná ávíst áramál støðan tann, at einki uttan ávíst felag hevur møguleika at ognast steypið, verður givist við kappingini, og fær tá viðkomandi felag gripin til ognar.
grein 7.
Kappingarnevndin skipar fyri kappingini. Feløgini býta javnt millum sín inntøkur og útreiðslur.
grein 8.
Møgulig kærumál kappingini viðvíkjandi verða skrivliga at senda Aganevndini sambært teimum reglum, sum ásettar eru í Agareglugerðini.
grein 1.
Bert smádreingjalið F.S.F.’s kunnu luttaka.
grein 2.
Tey leikandi mugu lúka somu treytir, sum galdandi eru fyri luttøku í landskappingini.
grein 3.
Leikað verður soleiðis, at tá ið lið tapir dyst, fer tað úr kappingini. Kappingarnevndin, avgerð við lutakasti, um neyðugt eftir styrkimetan, hvørji feløg skulu leika móti hvørjum øðrum, og fyrst drigna liðið fær heimavøll. Leiktur verður ein hálvfinaludystur. Finalan verður leikt á uttanveltaðum vølli.
grein 4.
Stendur dystur á jøvnum eftir vanliga leiktíð, verður leikur aftan á lutakast hildin fram í 2 x 10 min. Er dystur støðugt ikki gjørdur av, verður kapping í sektarspørkum til dysturin er avgjørdur á henda hátt, við øðrum partinum sum vinnara.
grein 5.
Hvar onki annað er tilskilað, eru tær til einhvørja tíð galdandi kappingarreglur F.S.F.’s ið eru galdandi.
grein 6.
Steypakappingin verður á fyrsta sinni leikt í 2001, og heldur fram komandi 10 árini, t.e. til og við árinum 2010. Steypið ognast tí felag, ið hevur vunnið tað flestu ferðirnar hesi árini. Standa feløg á jøvnum eftir hesum tíðarskeiði, verður kappingin hildin fram so nógv ár, til felag hevur vunnið steypið fleiri ferðir enn nakað annað felag. Er aftaná ávíst áramál støðan tann, at einki uttan ávíst felag hevur møguleika fyri at ognast steypið, verður givist, og fær tá viðkomandi felag gripin til ognar.
grein 7.
Kappingarnevndin skipar fyri kappingini, og býta feløgini javnt millum sín inntøkur og útreiðslur.
grein 8.
Møgulig kærumál kappingini viðvíkjandi verða skrivliga at senda Aganevndini sambært teimum reglum, sum ásettar eru í Agareglugerðini.
grein 1.
Í kappingini luttaka lið úr 1. og 2. deild. Tó kann felag, ið hevur fleiri av nevndu deildum, bert luttaka við sínum 1. liði.
grein 2.
Tey leikandi mugu lúka somu treytir, sum galdandi er fyri luttøku í landskappingini.
grein 3.
Leikt verður í fimm umførum:
1. 1. umfar
2. fjórðingsfinala
3. 1. hálvfinala
4. 2. hálvfinala
5. finala, í Tórshavn
F.S.F. avgerð við lutakasti, og um mett verður neyðugt, eftir styrkimetan, hvørji feløg skulu leika móti hvørjum øðrum. Lið ið tapir dyst í 1. og 1/4 finaluumfari, fer úr kappingini.
grein 4.
Stendur dystur á jøvnum eftir vanliga leiktíð, verður leiktur umdystur 2 x 10 min. Er framvegis javnleiktur, verður sektarsparkskapping til vinnarin er funnin.
Stendur finaludystur á jøvnum eftir vanliga leiktíð, verður leiktur umdystur 2 x 10 min. Er framvegis javnleikur, verður sektarsparkskapping til vinnarin er funnin.
grein 5.
Hvar onki annað er tilskilað, eru tær til einhvørja tíð galdandi kappingarreglur F.S.F.’s galdandi.
grein 6.
Steypakappingin verður á fyrsta sinni leikað í 1998, og heldur fram komandi 10 árini, t.e. til og við árinum 2007.
Steypið ognast tí felag, ið hevur vunnið tað flestu ferðirnar hesi árini. Standa feløg á jøvnum eftir hesum tíðarskeiði, verður kappingin hildin fram so nógv ár, til felag hevur vunnið steypið fleiri ferðir enn nakað annað felag. Er aftan á ávíst áramál støðan tann, at einki uttan ávíst felag hevur møguleika fyri at ognast gripin, verður givist.
grein 7.
Fótbóltssamband Føroya skipar fyri kappingini, og býta feløgini javnt millum sín inntøkur og útreiðslur, tó undantikin finalan.
grein 8.
Møgulig kærumál kappingini viðvíkjandi verða skrivliga at senda Aganevndini sambært teimum reglum, sum ásettar eru í Agareglugerðini.
grein 1.
Bert lið úr gentudeildini (14-17 ár) kunnu luttaka.
grein 2.
Tey leikandi mugu lúka somu treytir, sum galdandi eru fyri luttøku í landskappingini.
grein 3.
Leika verður soleiðis, at tá ið lið tapir dyst, fer tað úr kappingini. Kappingarnevndin avgerð (við lutakasti), hvørji lið skulu leika móti hvørjum øðrum, og fyrst drigna liðið fær heimavøll.
Leiktur verður ein hálvfinaludystur. Finalan verður leikt á uttanveltaðum vølli.
grein 4.
Um dystur stendur á jøvnum aftan á vanliga leiktíð, verður leikur aftan á lutakast hildin fram í 2 x 10 minuttir afturat. Er dystur støðugt ikki gjørdur av, verður kapping í sektarspørkum til dysturin er avgjørdur á henda hátt, við øðrum partinum sum vinnara.
grein 5.
Hvar onki annað er tilskilað, eru tað tær til einhvørja tíð galdandi kappingarreglur F.S.F.’s ið eru galdandi.
grein 6.
Steypakappingin verður á fyrsta sinni leikt í 2004, og heldur fram komandi 10 árini, t.e. til og við árinum 2013. Steypið ognast tí felag, ið hevur vunnið tað flestu ferðirnar hesi árini. Standa feløg á jøvnum eftir hesum tíðarskeiði, verður kappingin hildin fram so nógv ár, til felag hevur vunnið steypið fleiri ferðir enn nakað annað felag. Er aftaná ávíst áramál støðan tann, at einki uttan ávíst felag hevur møguleika fyri at ognast steypið, verður givist, og fær tá viðkomandi felag gripin til ognar.
grein 7.
Kappingarnevndin skipar fyri kappingini, og býta feløgini javnt millum sín inntøkur og útreiðslur.
grein 8.
Møgulig kærumál kappingini viðvíkjandi verða skrivliga at senda Aganevndini sambært teimum reglum, sum ásettar eru í Agareglugerðini.
grein 1.
Bert lið úr smágentudeildini (12-14 ár) kunnu luttaka.
grein 2.
Tey leikandi mugu lúka somu treytir, sum galdandi eru fyri luttøku í landskappingini.
grein 3.
Leika verður soleiðis, at tá ið lið tapir dyst, fer tað úr kappingini. Kappingarnevndin avgerð (við lutakasti), hvørji lið skulu leika móti hvørjum øðrum, og fyrst drigna liðið fær heimavøll. Leiktur verður ein hálvfinaludystur. Finalan verður leikt á uttanveltaðum vølli.
grein 4.
Um dystur stendur á jøvnum aftan á vanliga leiktíð, verður leikur aftan á lutakast hildin fram í 2 x 10 minuttir afturat. Er dystur støðugt ikki gjørdur av, verður kapping í sektarspørkum til dysturin er avgjørdur á henda hátt, við øðrum partinum sum vinnara.
grein 5.
Hvar onki annað er tilskilað, eru tað tær til einhvørja tíð galdandi kappingarreglur F.S.F.’s ið eru galdandi.
grein 6.
Steypakappingin verður á fyrsta sinni leikt í 1996, og heldur fram komandi 10 árini, t.e. til og við árinum 2005. Steypið ognast tí felag, ið hevur vunnið tað flestu ferðirnar hesi árini. Standa feløg á jøvnum eftir hesum tíðarskeiði, verður kappingin hildin fram so nógv ár, til felag hevur vunnið steypið fleiri ferðir enn nakað annað felag. Er aftaná ávíst áramál støðan tann, at einki uttan ávíst felag hevur møguleika fyri at ognast steypið, verður givist, og fær tá viðkomandi felag gripin til ognar.
grein 7.
Kappingarnevndin skipar fyri kappingini, og býta feløgini javnt millum sín inntøkur og útreiðslur.
grein 8.
Møgulig kærumál kappingini viðvíkjandi verða skrivliga at senda Aganevndini sambært teimum reglum, sum ásettar eru í Agareglugerðini.


text:
Nú er løtan at taka sjálvstøðug fet á uttanríkispolitiska økinum!
2020-06-11 09:10
Seinnu árini hava vit aftur og aftur upplivað, at Danmark hevur forðað Føroyum í at taka sjálvstøðug fet á uttanríkispolitiska økinum. Hevur forðað fyri limaskapi í Norðurlandaráðnum, ógildað útnorðurráðsavtalu, blandað seg upp í altjóða menningarsamstarv – fyri at nevna nøkur dømi um hetta.
Tá danski uttanríkisráðharrin sóknast eftir samstarvi millum Grønland, Danmark og Føroyar, at vit standa saman sum ein arktiskur leikari við sama eintýdda uttanríkispolitiska signali, so liggur avbjóðingin í millum londini heldur enn uttanfyri.
At vera tikin við, opinleiki, at styrkja álitið ímillum londini sínamillum - alt hetta ljóðar gott, men tað okkum tørvar í Føroyum er møguleikan at taka ábyrgd av egnum viðurskiftum. Ongin ivi um, at tað eisini hevði tænt donskum áhugamálum. Danski sendiharrin Peter Taksøe-Jensen segði í 2016, at ’den største trussel mod danske interesser i Arktis er ikke russerne, men udsigten til at rigsfællesskabets sammenhængskraft bliver svækket’.
Fyrsta treytin fyri felags stevi í arktiskum málum er ábyrgd og samstarv á jøvnum føti! Vit eiga at brúka hetta høvi - ikki til at seta fíggjarlig krøv, sum róð var framundir í Breddanum í gjár - men at krevja víðkaðar uttanríkispolitiskar heimildir. Gaman í hava londini ymisk áhugamál altjóða, men heilt yvirskipað hava Føroyar, Grønland og Danmark í stóran mun somu trygdarpolitisku mál. Spurningurin er, um ikki løtan er júst tann rætta, at fáa av vegnum t.d. danskar forðingar fyri limaskapi í altjóða felagsskapum. Eitt virðiligt og tíðarhóskandi samstarv ímillum londini hevði tænt okkum øllum!


text:
Tey, sum í 1917 fóru at savnast í salinum, høvdu eina persónliga sannføring út frá Orði Guds, sum tey høvdu tikið við í livandi trúgv á Hann, sum er vegurin, sannleikin og lívið. Hesa sannføring og læru ápostlanna hildu tey fast við hóast til tíðir harða mótstøðu í lokalsamfelagnum.
Í Markusar evangelium 16:15–16 lesa vit, at Harrin Jesus sigur við lærisveinar sínar: „Farið út í allan heimin og prædikið evangeliið fyri øllum skapninginum! Tann, ið trýr og verður doyptur, skal verða frelstur; men tann, ið ikki trýr, skal verða fordømdur.“
Tað er eyðsýnt heilt frá byrjan, at hesin evangeliski boðskapur var ógvuliga sentralur í endamáli samkomunnar og øllum tí, sum fór fram í og út frá salinum, so sum tað eisini seinni varð staðfest í ognarskjalinum fyri salin.
Avgjørda støða teirra kom ivaleyst av, at tey vóru vaksin upp í einum øðrum umhvørvi, men høvdu tikið við persónligari trúgv á Harran Jesus og síðan latið seg doypa sum trúgvandi, so sum Orð Guds lærir.
Millum undangongumenninar ta fyrstu tíðina hjá samkomuni var sum nevnt Jóan Jakku Jacobsen. Saman við Jens Klæminti Isaksen og Niels Holm í Havn (1855–1933) var hann ein av teimum, sum fingu í lag at byggja fyrsta salin.
Um Niels Holm úr Havn kann í stuttum sigast, at hann hevði ein týðandi leiklut í brøðrasam komunum. Niels, ið var timburmaður, kendi gamla Sloan og gjørdi onkuntíð arbeiði fyri hann. Sloan bað hann einaferð um at „lave en stor trækasse“ til sín. Niels hevði smíðað eitt og annað fyri Sloan fyrr, men nú hann grunaði, hvat kassin skuldi nýtast til, spurdi hann: „Tað er væl ikki til at doypa í?“ Jú, tað var ætlanin. „Nei,“ segði Niels, „bið meg um alt annað, men hetta kann eg ikki gera fyri tygum.“ Abbi og pápabeiggi Niels vóru jú báðir prestar!
Lítið grunaði Niels Holm tá, at hann fá ár eftir hetta sjálvur skuldi fara í dópskarið, sum hann noktaði at gera!
Hann gjørdist eisini sunnudagsskúlalærari í nýggja Ebenezer, sum varð bygt í 1905.
Í 1917 er Niels, sum nevnt, við í byggingini av tí fyrsta Betesda, í 1928 hevði hann ein høvuðsleiklut at útvega samkomuni í Siloa í Fuglafirði nýggjan sal, og í 1932 dugnaði hann samkomuni í Ebenezer í Havn við útbyggingini.7
Umleið 1905 vitjaði trúboðarin D. J. Danielsen (Dollin) á Viðareiði. Jóan Jakku fylgdi honum inn á Leitið til lendingina, og teir prátaðu um andalig viðurskifti, men vóru rættiliga ósamdir. Tá ið teir skiltust, segði Danielsen nakað so: „Vit báðir hvíla ikki á sama grundarlagi at koma til Himmals. Annar okkara má verða uttanfyri!“ Einsamallur á veg aftur til hús hugsaði Jóan Jakku nógv um hetta: „Annar uttanfyri“. Hann helt, at so mátti tað verða hann og ikki Danielsen.
Jóan Jakku fór so í størri álvara at søkja frelsuna. Veturin 1905–1906, meðan hann var á skiparaskúla í Havn, keypti hann sær eina Bíbliu og fór at lesa í henni. Og har, sum hann helt til í Havn, boygdi hann síni knø og gav Harranum hjarta sítt og fann frið og frelsu við trúgv á Kristus og hansara fullgjørda verk eina. Hann fór so at taka lut í Orðsins kunngerð í samkomuni á Viðareiði.8
Eldhugað undangongufólk
Í 1. Kor. 3:7 lesa vit, at „hvørki tann, ið plantar, ella tann, ið vatnar, er tí nakað, men Gud, sum gevur vøkst“.
Endamálið við at skriva niður brot úr samkomusøguni er ikki at dyrka menniskju. Men fyri at lýsa tann eldhuga, sum hesi undangongufólk okkara í samkomuni vístu fyri sín Harra og Frelsara, kunnu vit her taka fram onkur dømi um, hvussu onnur samtíðarfólk hava lýst nøkur av hesum fólkum:
Andrew Sloan skrivar um Jens Klæmint: „Eg kom í nærri samband við Jens Klæmint í 1917. Tey fylgjandi árini ferðaðust vit nógv saman, serstakliga í Norðoyggjum. Hann var undangongumaður á hesum ferðum, og allastaðni var „fult hús”, í stovum, roykstovum og dansistovum. Allastaðni var Jens Klæmint hin sami eldhugaði „evangelisturin”, hvørs eldhuga og frímóð eg mangan havi ynskt mær at átt meira av.“9
John Høj, sum er føddur í 1929 og telist millum tey elstu í samkomuni í skrivandi stund, sigur soleiðis um Jóan Jakku Jacobsen: „Umleið í 1935, tá ið eg var um seks ára aldur, fór eg at ganga á møti. Eg minnist Jóan Jakku at standa á talarastólinum og kunngera evangeliið við stórum eldhuga. Hann vitnaði altíð, eisini dagliga. Tað var Jóan Jakku, sum segði, at hann var so glaður og lukkuligur, tá ið hann varð frelstur, at um onkur hevði koyrt hann í eina tunnu og rullað hana oman eftir Áarvegnum, skuldi hann rópt út gjøgnum spunslið: „Frelsa frí, frelsa frí!”“
Marius Absalonsen skrivar um hesa tíðina í samkomunum, at „systrarnar … vóru ikki minni ídnar fyri vitnisburðinum fyri Harran enn brøðurnir.“ Ein av hesum kvinnum var Elin Davidsen av Viðareiði (1869-1949), sum var systir Jóan Jakku og ein av teimum átta fólkunum, sum vóru við til fyrstu minnismáltíð Harrans, sum varð hildin í salinum 4. november 1917. Elin verður tikin fram sum dømi um, hvussu ídnar kvinnurnar í samkomu num vóru. Sagt varð um hana, at hon „tænti Harranum við bønum sínum, hon tosaði við øll, hon kundi, um ríki Guds, og hon hjálpti, har hon kundi.“
Fyrstu møtini í salinum
Vit vita frá ymsum søguligum keldum, at møtir, so sum vit kenna tey, vóru hildin í Klaksvík, áðrenn fyrsti salurin varð bygdur í 1917.
Í Echoes of Service skrivar Arthur Brend: „Um miðjan januar 1907 fóru vit [Gamli Sloan og Brend] til Klaksvíkar, har vit høvdu tvey væl vitjað møti.“10
John Høj veit frá øðrum søguligum keldum, at Jens Klæmint Isaksen og Jóan Jakku Jacobsen hildu møtir í dansistovuni í Klaksvík í 1912.
Jákup á Biskupsstøð, føddur 1867, sigur frá, at Sloan plagdi at halda møti í roykstovuni á Biskupsstøð, tá ið Jákup var 12 ára gamal, tvs. hetta hevur verið í umleið 1879.11
Fyrsta barnamøtið
Fyrstu ferð, vit hoyra um barnamøti í salinum, er mikudagin 31. oktober 1917, sum Andrew Sloan skrivar soleiðis um í dagbók síni: „Barnemødet og aftensmødet var ikke godt besøgt. Plakaterne, som jeg slog op i morges, blev hurtigt revet ned.“
Fyrsta breyðbrótingin
Sunnudagin 4. november 1917 verður minnismáltíð Harrans (breyðbrótingin) hildin fyrstu ferð í salinum, og her gevur Andrew Sloan okkum upplýsingar í dagbók síni um, at hesi átta fólkini luttóku: Maria Joensen (Maria hjá Konrad), Kristina Hansen (Stina í Vátutoft), Jens Klæmint Isaksen, Sára Isaksen, Elin Davidsen, Eliesar Joensen (í Pálls-stovu), Ella Hansen og Andrew Sloan.
Um sjálvt møtið verður upplýst, at Jens Klæmint og Andrew talaðu um endamálið og týdningin av breyðbrótingini, og at tey aftaná høvdu eina stutta bønarløtu.


text:
M/F Smyril
M/F Smyril er ferðaskip hjá Strandfaraskipum Landsins, sum siglur ímillum Tórshavn og Tvøroyri.
Søga[rætta | rætta wikitekst]
Suðuroy er heldur fjarskotin frá hinum oyggjunum, og tí er tað skilligt, at postflutningur til og úr oynni í gomlum døgum var bæði torførur og óregluligur. Tá ið fríhandilin kom í 1856, vórðu nógvir handlar stovnaðir kring landið, og tað var tí skjótt monnum greitt, at tað kravdist eitt betri postsamband oyggjanna millum, enn tað ið var. Tosað varð aftur og fram um, hvussu hetta skuldi gerast, men tað vóru bert orð.
Smiril I[rætta | rætta wikitekst]
So tóku Mortensens menn á Tvøroyri sær um reiggj og gjørdu sáttmála við Kochum Mekaniska Verkstad Aktiebolag í Malmø um at smíða teimum eitt dampskip til innanoyggjasigling. Tað var tí ein stórhending, tá ið Smiril við froyði frá bógnum 19. desember 1895 kom inn um Høvdan og inn eftir Trongisvágsfirði á síni fyrstu ferð úr útlondum nýkomin av bakkastokki og legði at Mortensens brúgv. Hesin fyrsti Smirilin byrjaði siglingina í januar 1896, og tað var ein kollvelting í føroyska postflutninginum, tí nú komu bæði bløð, brøv og annar postur skjótari út á bygdirnar. Eftir ferðaætlanini hevði Smiril vítt at fara í innanoyggjasiglingini - hann skuldi á hvørja bygd at kalla. Í mai mánaði 1917 seldi A/S J. Mortensens Eft. Smiril til Færøernes Amtskommune. Endaliga skeytið uppá hann fekk Amtskommunan í 1921, og varð hann nú skrásettur í Tórshavn.
Smiril II[rætta | rætta wikitekst]
Í 1931 læt Tingið nýggjan Smiril smíða í Frederikshavn, og hann kom til Føroya í 1932. Tá ið hann kom á Havnina, varð hann móttikin við bæði tónleiki og sangi, og fólk helt hann vera eitt ógvuliga vakurt skip og serstakliga innan við stórari salón, bleytum sofum og stólum. Eisini var ein lítil roykisalón og kahúttir niðriundir til ferðafólkið og á dekkinum til yvirmenninar. Eftir tátíðar krøvum var hetta eitt stásiligt ferðamannaskip, sum sigldi til tær stóru bygdirnar eftir fastari ferðaætlan, sum t.d. Vestmanna, Vágar og onkuntíð Mykines, Nólsoy, Klaksvík og bygdirnar á eystursíðuni á Eysturoy, Sandoy og Suðuroy. Tveir dagar eftir, at hann var komin, varð hann settur í sigling millum oyggjarnar, og sama dag fór gamli Smiril til Keypmannahavnar. Tað var við sorgblídni, at havnarfólk eygleiddu hann, har hann fór suður gjøgnum fjørðin út ímóti Borðuni. Hann hevði tá røkt siglingina millum oyggjarnar í yvir 35 ár.
Smyril III[rætta | rætta wikitekst]
Miðskeiðis í 1960-árunum samtykti løgtingið at byggja nýtt skip til Strandferðsluna, og 14. januar 1967 fór ein nýggjur Smyril av bakkastokki á Tórshavnar Skipasmiðju í Havn (sambært broytingum í rættskrivingarreglunum var stavihátturin nú broyttur frá Smiril til Smyril). Hann tók væl meira av fólki enn tann, ið var undan honum, og var pláss fyri 300 ferðafólkum umborð. Hann hevði so stóran motor, at siglitíðin millum Suðuroy og Tórshavn var bert 3 tímar, og hildu fólk, at hetta var eitt óført framstig. Hesin triðji Smyrilin hevði, í mun til teir báðar fyrru, dieselmotor. Hinir báðir fyrru høvdu dampmaskinu. Hesin Smyrilin var útgjørdur við øllum nútímans navigasjónstólum: radara, automatiskari stýring, o.s.fr. 10 kahúttirnar vóru við tilsamans 30 koyggjum miðskips til ferðafólk. Manningin var 14 og búði har afturi, skipari og yvirmenn frammi í erva. Á ovasta dekki var stór uppihaldssalón við kafeteria, á niðara dekki vóru kahúttirnar til ferðafólk og ein roykisalón tvørtur um alt skipið. Hann var eitt sera sjógott skip, og teir, ið førdu hann, høvdu bara gott at bera honum. Hann hevði einki hvalabak framman, so at fordekkið borðfyltist viðhvørt, tá ið hann fekk onkran sjógvin oman yvir seg, men var sum heild eitt róligt skip, ið bar seg væl í sjónum. Smyril varð settur í Suðuroyðarsiglingina og suðuroyingar vóru væl nøgdir við, at ferðin norður um fjørð nú einans tók 3 tímar og ikki sum áður 4. Sum nakað nýtt kundi hesin nýggi Smyrilin flyta nakrar fáar bilar millum oyggjarnar. Hann hivaði einar 4-5 niður í lastina, men tá máttu teir ikki vera ov stórir. Ein bilur varð settur á dekkið, hvørjumegin lastalúkuna og ein á sjálva lúkuna, men tað kravdi gott veður, um bilarnir ikki skuldu koma at liggja undir í sjóroki. Hesin bilflutningur vant so nógv upp á seg, at tú skuldi vera heppin at fáa bilin við, um tú ikki hevði biðið um pláss frammanundan.
Smyril IV[rætta | rætta wikitekst]
Tey, ið vildu hava bil við, tá ið tey ferðaðust millum Tórshavnar og Suðuroyar, gjørdust alsamt fleiri og skjótt var monnum greitt, at neyðugt var at útvega størri skip, ið kundi flyta nógv fleiri bilar og fólk á Suðuroyarleiðini. Tað bar á, at trongligt var umborð, og tá ið fólk og bátar skuldu flytast til tær ymsu stevnurnar kring landið, var hann mangan ov lítil. Tosað varð aftur og fram um hetta, og ymsar vóru meiningarnar, onkur vildi byggja skip, og onkur vildi keypa skip. Í 1975 var so 6 ára gamla ferjan Morten Mols keypt frá Molslinjen, og tað var eitt stórt og prýðiligt far afturímóti Smirlunum, ið verið høvdu frammanundan. Smyril varð beinanvegin settur í innanoyggjasiglingina (og uttanlandssigling !), og hetta var nakað heilt nýtt fyri suðuroyingar at sleppa norður til Havnar um morgunin og suður aftur um kvøldið. Nógv varð tosað um hetta skip í fyrstuni, sum t.d. um tað var egnað til sigling í okkara sjógvi ella ikki, so flatbotnað, sum tað var. Ikki skal dyljast, at illa rullaði tað í ringum líkindum og fór nakað langt viðhvørt. Men síðani stabilisatorarnir vóru settir í Smyril, er hann eitt heilt annað skip. Hann er farin mangan ringan hesi 23 árini, síðani hann kom til Føroya, og ógvuliga sjáldan hevur hann avlýst nakra ferð fyri veður. 4. Smyrilin siglir enn.
Smyril V[rætta | rætta wikitekst]
7. november 2001 varð uppskot til løgtingslóg lagt fyri tingið um at fáa nýggja suðuroyaferju. Eftir tíðarætlanini í løgtingslógaruppskotinum skuldi ferjan handast Strandfaraskipum Landsins seinast mitt í ella síðst í 2004. Skipið er seinkað nakrar ferðir av ymsum orsøkum. Men við tí, at landsstýrismaðurin Jógvan við Keldu og José Luis Álvarez, skipasmiðjustjóri á skipasmiðjusamtakinum IZAR, hava gjørt ískoytissáttmála til sáttmálan um smíðingina av Smyrli, er nýggj freist sett til 15. oktober 2005. Seinkingar kosta Strandfaraskipum dýrt, tí gamli Smyril skal haldast í sigling longri. Fleiri seinkingar merkja tí fíggjarligar revsingar til skipasmiðjúsamtakið IZAR. Eftir heimasíðuni hjá Strandfaraskipum Landsins, eitur nýggja skipið Smyril. Vanliga verður skipið nevnt Nýggi Smyril' og verandi skip nevnd Gamli Smyril. "Nýggi Smyril" er sniðgivin av kendu donsku rágevandi skibsverkfrøðinga fyritøkuni Knud E. Hansen A/S
Keldur[rætta | rætta wikitekst]
- ↑ "Particulars of ship stations - Smyril". International Telecommunications Union. http://www.itu.int/cgi-bin/htsh/mars/ship_detail.sh?lng=en&1755875. Heintað October 2010.
- ↑ Faktaomfartyg.se. "Faktaomfartyg.se - Smyril (2005)". http://www.faktaomfartyg.se/smyril_2005.htm. Heintað October 2010.
Útvortis ávísing[rætta | rætta wikitekst]
- Faroestamps.fo - Smiril-Smyril (kelda, public domain)
- SSL.fo - M/F Smyril
- SSL.fo - Nýggja Suðuroyarferjan
- Portal.fo, 5.9.2005: "Ætla at nýggi Smyril skal vera liðugur um 17 dagar"
- Portal.fo, 29.9.2005: "Nýggi Smyril fingið føroyskt flagg á hekkuna"
- Tinganes.fo, 15.10.2005: Røða løgmans við móttøkuna av nýggja Smyrli
- Smyril I-V


text:
Læra av Bakkafrost
politikkur03-07-2020 - 16:14 - Jóanis Nielsen
Hugaligt hevur verið at eygleitt byggingina av størstu smoltstøð av sínum slag í heiminum. At síggja til hevur arbeiðið verið tilrættalagt fyrimyndarliga við planlegging, bygging og ikki minst liðugtgerð. Longu nú, síggja vit, at alt uttanumøkið, so at siga, er gjørt liðugt og ein frægd fyri eygað. Haldi, at Klaksvíkar Kommuna skal taka hetta til sín og læra
Klaksvíkar Kommuna hevur nógvar stórar verkætlanir í gerð, og hesar eyðkenna stóru fíggjarligu framgondina í øllum landinum. Stóru verkætlanirnar vilja heilt natúrliga binda komandi býráðssetu. Tá ið so nógv verður sett í verk samstundis, skal ein gjøllig stýring og planlegging til, hetta hevur tíverri ikki verið nøktandi. Vit hava sæð snórar kliptar, hóast verkætlan ikki eru liðug, grabba settan í, uttan at vita, hvar avgrevsturin skal, skúla vígdan, uttan at næmingar og lærarar sluppu inn.
Havi hugsað, hví so man vera? Er tað manglandi samband ímillum politisku- og fyrisitingarligu skipanirnar? Ella er tað bara so, at tað ikki er kommununnar sterka síða at gera arbeiði liðug?
Ivist ikki í, at tað eru nógvir tættir í stóru verkætlanunum, sum til tíðir ikki eru so lættir at loysa. Tá ið tað er sagt, síggja vit eisini á vanligum viðlíkahaldi av gøtum, vegum og bygningum, at har tørvar veruliga ein góð hond.
Býurin má dagførast
Ígongdverandi arbeiði mugu gerast heilt liðug, soleiðis at býurin gerst meiri hugnaligur, vegir og økir meiri fullfíggjað og við tíðini fáa nýggj, nýskapt økir. Ofta, tá ið eg komi í prát við borgarar, so eru tað ”smærru arbeiðini”, so sum vegir, kloakkir, ljós, gongubreytir og -geilar, parkeringspláss og slíkt, sum í stóran mun hevur týdning fyri trivnaðin hjá tí einstaka. Hetta hevur í ov lítlan mun sæst aftur í fíggjarætlanum býráðsins, hóast inntøkurnar ár eftir ár hava sett met og eigur hetta tí at fáa hægri raðfesting.
Politiskt tykist tað ikki at vera líka spennandi at játta pening til viðlíkahald, sum til nýíløgur. Hyggja vit eftir játtanum, so hava víðlíkahaldskonturnar bara fingið ein lítlan brøkpart av framgongdini, ið verið hevur seinastu átta árini. Hetta havi eg ferð eftir ferð víst á og úrslitið av vantandi játtanum síggja vit nú, men soleiðis hevur sitandi samgonga valt at raðfesta.
Komandi býráð má veruliga taka hetta upp og leggja seg eftir meiri umfatandi viðlíkahaldsarbeiði og liðugtgerð av vegum, økjum og bygningum. Tað er troyttandi at búleikast í einum grannalag, har verkætlanir ikki sýnast at taka nakran enda, ella har viðlíkahald hevur ov lága raðfesting.
Tað er politiska skipanin, sum raðfestir játtanirnar. Umráðandi er tí, at hetta verður gjørt í tøttum stamstarvi við fyrisitingina, so tað, ið samtykt verður, letur seg gera.
Tá ið vit so hyggja eftir eini so stórari íløgu, sum smoltstøðini á Strond, kunnu vit síggja og læra av Bakkafrost.
Gunvá við Keldu
Býráðslimur fyri Fólkaflokkin


text:
Kommunuskrivstovan stongd
Kommunuskrivstovan er stongd frá 23. juli til 14. august 2020.
Eru átrokandi boð kunnu fólk venda sær til:
Borgarstjóran tlf 570330
Arbeiðsformannin tlf 223904
Sumbiar Kommuna
Skráin til bygdarráðsfundin 26. juni 2020.
Hesi mál verða viðgjørd á bygdarráðsfundi, fríggjadagin 26. juni 2020 kl. 18:00.
Sumbiar Kommuna
DEMOKRATIA VIL HAVA FLEIRI KVINNUR Á LISTARNAR TIL KOMMUNUVALIÐ 2020
Nú skulu vit hava fleiri kvinnur í bygda- og býráðini í Føroyum!
Eitt fjølbroytt politiskt landsslag hevur avgerandi týdning fyri, hvørjar avgerðir verða tiknar, og hvussu tær verða tiknar.
Skráin til bygdarráðsfundin 18. mai 2020.
Hesi mál verða viðgjørd á bygdarráðsfundi, mánadagin 18. mai 2020 kl. 19:30.
Sumbiar Kommuna
Ung í arbeiði 2020
Aftur í ár kunnu ungfólk melda seg til verkætlanina »Ung í arbeiði«. Umsøkjarin skal vera fyltur 13 ár 1. juli og ikki 17 ár 01. juli 2020.
Fundarfrásagnirnar frá bygdaráðsfundinum 17. apríl 2020.
Fundarfrásagnirnar frá bygdaráðsfundinum 17. apríl 2020. eru lagdar út á heimasíðuni.
Fundarfrásagnirnar frá bygdaráðsfundinum her.
Sumbiar Kommuna


text:
Skrivar tú trygging verður eisini leitað eftir øðrum endingum av orðinum sum t.d. tryggingar og tryggingarvirksemi.
Skrivar tú ?trygging verður leitað eftir orðum sum t.d. lívstrygging og lívstryggingar.
Skrivar tú ”trygging” verður einans leitað eftir júst hesum sniðnum av orðinum.
29. apríl 2020Nr. 53
Kunngerð um stuðulsskipan til vinnufyritøkur til fastar útreiðslur orsakað av COVID-19, sum broytt við kunngerð nr. 55 frá 1. mai 2020
Við heimild í §§ 1, 2, 4, 7 og 9 í løgtingslóg nr. 45 frá 7. apríl frá 2020 um stuðulsskipan til fyritøkur til fastar útreiðslur orsakað av COVID-19 verður ásett:
Kapittul 1
Nýtsluøki
§ 1. Eftir hesi kunngerð verður veittur stuðul til vinnufyritøkur at rinda fyri fastar útreiðslur, um fyritøkan orsakað av COVID-19 hevur eina væntaða afturgongd í umsetninginum upp á í minsta lagi 40%.
Stk. 2. Stuðulstíðarskeiðið er frá og við 1. apríl 2020 til og við 30. juni 2020, sbr. § 2, nr. 6.
Stk. 3. Fylgjandi feløg, grunnar o.a. eru ikki fevnd av hesi kunngerð:
1) Stovnar innan fyri almennu fyrisitingina hjá landinum ella kommununum.
2) Vinnufeløg, grunnar o.a. hjá landi og kommunum, har landið ella kommuna eiga meirilutan ella velja meirilutan av nevndarlimunum.
3) Feløg, grunnar o.a. við almannagagnligum ella góðgerandi endamáli.
4) Fyritøkur, sum reka vinnu innan fyri fiskiskap, aling og fiskavirking, undir hesum laksavirkir. TAKS ger vegleiðing um, hvørjar vinnur koma undir 1. pkt.
Kapittul 2
Allýsingar
§ 2. 1) Í hesi kunngerð skilst við:
1) Fyritøka:
a) Ein likamligur persónur, sum fyri egna rokning rekur vinnuligt virksemi, t.e. sjálvstøðugt vinnurekandi, ella
b) ein løgfrøðiligur persónur, undir hesum parta- og smápartafelag, íognarfelag, kommandittfelag, lutafelag, og aðrar fyritøkur við avmarkaðari ábyrgd ella deild undir útlendskum løgfrøðiligum persóni, sum rekur vinnuligt virksemi í Føroyum.
2) Vinnuligt virksemi: Søla av vørum ella immateriellum rættindum, tænastuveitingum o.l., sum fyritøkan vanliga móttekur viðurlag fyri ella søla ella útleigan av fastogn, og har fyritøkan hevur sum endamál at fremja fíggjarligu áhugamálini hjá eigaranum av fyritøkuni, eigarunum av ella luttakarunum í felagnum ella fíggjarligu áhugamálini hjá grunninum.
3) Sjálvstøðug rakstrareind: Geografiska adressan, har virksemið hjá fyritøkuni er staðsett. Ein fyritøka kann ikki hava fleiri sjálvstøðugar rakstrareindir á somu geografisku adressu. Ein fyritøka kann tó hava fleiri sjálvstøðugar rakstrareindir, um sjálvstøðugu rakstrareindirnar verða riknar frá ymiskum hølum, har tað fyri hvørt høli sær er gjørd leiguavtala millum partar, sum ikki eru nærstandandi, sbr. § 2 í konkurslógini, sum lógin er sett í gildi í Føroyum við kongligari fyriskipan, og leiguavtalan er gjørd innan 4. apríl 2020. Hetta er eisini galdandi fyri høli í húsum, sum eru løgd sundur til eigaraíbúðir eftir løgtingslóg um eigaraíbúðir.
4) Fastar útreiðslur: Skjalfestar útreiðslur viðvíkjandi virkseminum hjá fyritøkuni ella sjálvstøðugu rakstrareindini, knýttar at virksemi í Føroyum, sum eru óheftar av søluni og framleiðsluni hjá fyritøkuni, og sum fyritøkan skal rinda, hóast fyritøkan ikki hevur sølu ella framleiðslu eitt tíðarskeið, undir hesum húsaleiga, el, leasing, tryggingargjøld, fjarskiftisgjøld og hiti umframt rentuútreiðslur o.a. Avskrivingar og avdráttir eru ikki fastar útreiðslur eftir hesi kunngerð. Fyritøkan skal gera føstu útreiðslurnar upp eftir somu meginreglum, sum í seinast góðkenda roknskapinum. Hevur fyritøkan ikki ein roknskap, sum fyrr er góðkendur, skal fyritøkan gera føstu útreiðslurnar upp samsvarandi við ta lóggávu, sum er galdandi fyri fyritøkuna. Hækkingar í føstum útreiðslum kunnu, um tær eru ella verða settar í verk eftir 1. apríl 2020, takast við í umsóknina, um tær verða framdar sambært fastlagdari skipan í upprunaavtaluni. TAKS ger vegleiðing um, hvørjar útreiðslur eru fastar útreiðslur eftir hesi kunngerð.
5) Umsetningur: Søluvirðið av framleiðslu og tænastuveitingum o.ø., frádrigið avsláttur, meirvirðisgjald og annan skatt. Fyritøkan skal gera umsetningin upp eftir somu meginreglum, sum í seinasta roknskapinum. Hevur fyritøkan ikki ein roknskap, skal fyritøkan gera umsetningin upp samsvarandi við ta lóggávu, sum er galdandi fyri fyritøkuna.
6) Tilvísingartíðarskeið: Tað samanberingartíðarskeiðið, afturgongdin í umsetninginum verður gjørd upp í mun til, sbr. tó § 10, stk. 2. Tilvísingartíðarskeiðið er:
a) Frá og við 1. apríl 2019 til og við 30. juni 2019, sbr. tó litra b.
b) Fyri fyritøkur, sum eru stovnaðar eftir 1. januar 2019, men áðrenn 12. mars 2020, og sum ikki hava ein umsetning í tíðarskeiðinum, nevnt í litra a, er tíðarskeiðið frá og við 1. desember 2019 til og við 29. februar 2020.
7) Stuðulstíðarskeiðið: Tíðarskeiðið, sum tað verður veittur stuðul fyri føstu útreiðslurnar hjá fyritøkuni. Fyritøkan skal søkja um stuðul fyri alt tíðarskeiðið frá og við 1. apríl 2020 til og við 30. juni 2020.
8) Gjaldførislutfall: Ogn í umferð býtt við stuttfreistaðari skuld.
9) Solvensprosent: Eginogn frároknað minnilutaáhugamál býtt við ognir tilsamans falda 100.
10) EBITDA: Úrslit áðrenn rentu, skatt, avskrivingar og niðurskrivingar.
11) EBITDA faktor: Skuld býtt við EBITDA.
12) Ogn í umferð, stuttfreistað skuld, langfreistað skuld. Sum lýst í §§ 25 og 26 í ársroknskaparlógini.
Kapittul 3
Stuðulsheimilaðar útreiðslur
§ 3. Stuðul verður veittur fyri kostnaðin av føstum útreiðslum í hjá fyriøkuni í stuðulstíðarskeiðinum uttan mun til, nær fyritøkan rindar útreiðslurnar.
Stk. 2. Stuðul verður veittur fyri fastar útreiðslur, sbr. § 2, nr. 4, við fylgjandi prosentstigi:
1) 75%, um afturgongdin í umsetninginum hevur verið 60-100%.
2) 50%, um afturgongdin í umsetninginum hevur verið 40-60%.
Stk. 3. Stuðulin kann eftir reglunum í hesi kunngerð í mesta lagi vera 80.000 kr. um mánaðin fyri hvørja fyritøku, sbr. tó § 5.
Stk. 4. Stuðulin fyri fastar útreiðslur kann ikki verða størri enn áljóðandi, nominella, afturgongdin í umsetinginum hjá fyritøkuni frá tilvísingartíðarskeiðinum til stuðulstíðarskeiðið, sbr. tó § 10, stk. 2.
Sjálvstøðugar rakstareindir
§ 4. Hevur fyritøkan meira enn eina sjálvstøðuga rakstrareind, sbr. § 2, nr. 3, og hevur afturgongdin hjá fyritøkuni verið í minsta lagi 40%, verður hvør rakstrareindin gjørd upp fyri seg sambært § 3.
§ 5. 1) Stuðulin kann í mesta lagi vera 120.000 kr. fyri stuðulstíðarskeiðið, um fyritøka er fíggjarliga før fyri at rinda føstu útreiðslurnar í stuðulstíðarskeiðinum. Fyritøkur eru fíggjarliga førar fyri at rinda føstu útreiðslur í stuðulstíðarskeiðinum, um fyritøkan sambært seinasta ársroknskapi lýkur hesi krøv:
1) Eitt gjaldførislutfall uppá í minsta lagi 1,2, og
2) eitt solvensprosent tilsamans upp á í minsta lagi 30%, og
3) EBITDA faktor upp á í mesta lagi
a) 4 fyri stuttfreistaða skuld og
b) 8 fyri langfreistaða skuld, og
4) positivt úrslit eftir skatt í ársroknskapinum seinastu tvey árini.
Stk. 2. Fyritøka, sum kemur undir stk. 1, verður avmarkað nominelt við 120.000 kr. fyri alt stuðulstíðarskeiðið, og allar rakstrareindirnar hjá fyritøkuni kunnu tilsamans fáa upp í 120.000 kr. alt stuðulstíðarskeiðið.
§ 6. Stuðul verður ikki veittur í tann mun, afturgongdin í umsetninginum má haldast at vera orsakað av at fyritøkan av órøttum hevur latið vera við at telja umsetningin við í stuðulstíðarskeiðið.
§ 7. Stuðul verður ikki veittur í tann mun, útreiðslur verða rindaðar fyritøkuni á annan hátt, undir hesum rindan frá trygging ella rindan frá øðrum almennum skipanum.
Kapittul 4
Fylgitreytir fyri stuðulinum
§ 8. Fyritøkan skal vátta:
1) At í ársroknskaparárunum 2020, 2021 og 2022 verður ikki rindað út vinningsbýti, ella útlutað til kapitaleigarar í sambandi við lækking av felagskapitalinum, og at egin partabrøv ikki verða keypt aftur í nevndu roknskaparárum,
2) at í roknskaparárinum 2020 skal samsýning o.a. til stjóra í fyritøkuni ikki vera meira enn 600.000 kr. íroknað inntøka frá ALS og dagpeningaskipanini,
3) at fyritøkan rindar stuðulin aftur í tann mun, fyritøkan hevur havt skattligt yvirskot í roknskaparárinum 2020.
Stk. 2. Sjálvstøðugt vinnurekandi skulu vátta, at stuðulin verður rindaður aftur í tann mun, at skattliga yvirskotið í roknskaparárinum 2020 og egin løn frá fyritøkuni verður meira enn 600.000 kr. íroknað inntøka frá ALS og dagpeningaskipanini.
Stk. 3. Skattskylduga inntøkan skal gerast upp uttan mun til, um fyritøkan hevur skattahall at føra fram frá undanfarnum árum.
Stk. 4. Upphæddin, sum kann krevjast aftur eftir stk. 1, nr. 3 og stk. 2, kann ikki vera størri enn yvirskotið.
Stk. 5. Fyritøkurnar kunnu sleppa undan treytunum í stk. 1 og 2, um tær rinda allan stuðulin aftur.
Umsókn
§ 9. Umsókn um stuðul skal latast TAKS í seinasta lagi 30. juni 2020.
Stk. 2. Fyritøkur, ið hava v-tal, skulu lata umsóknina umvegis Vinnugluggan hjá TAKS. Fyritøkur, ið ikki hava v-tal, skulu lata umsóknina inn á serligum oyðublað, sum liggur á heimasíðuni hjá TAKS www.taks.fo.
Stk. 3. Umsóknin umfatar alt stuðulstíðarskeiðið. Fyritøkan kann bert fáa rindað út stuðul einaferð.
§ 10. Við umsóknini um stuðul skulu fylgjandi upplýsingar leggjast við:
1) Væntaði umsetningurin hjá fyritøkuni í stuðulstíðarskeiðinum, sbr. § 2, nr. 7.
2) Veruligi umsetningurin hjá fyritøkuni í tilvísingartíðarskeiðinum, sbr. § 2, nr. 6, litra a og b.
3) Veruligu føstu útreiðslurnar hjá fyritøkuni fyri tíðarskeiðið frá og við 1. januar 2020 til og við 31. mars 2020, umframt væntaðu føstu útreiðslurnar hjá fyritøkuni í stuðulstíðarskeiðinum, sbr. § 2, nr. 7.
Stk. 2. Fyritøkur og sjálvstøðugar rakstrareindir, sum eru stovnaðar eftir 1. januar 2019, men áðrenn 12. mars 2020, og sum hava minni enn 20.000 kr. í umsetningi í einum tilvísingartíðarskeiði, sum nevnt í § 2, nr. 6, litra a og b, skulu lata inn eina fíggjarætlan við ætlaða umsetninginum umframt væntaða umsetninginum í stuðulstíðarskeiðinum.
Stk. 3. Fyritøkan skal grundgeva fyri, hví væntaða afturgongdin í umsetninginum er orsakað av COVID-19.
Stk. 4. Fyritøkan skal upplýsa stovningardag, ella, um fyritøkan ikki hevur ein ávísan stovningardag, eina dagfesting fyri byrjan av virkseminum.
Stk. 5. Fyritøkan skal undir revsiábyrgd, sbr. § 13, vátta við trú og heiður, at tær upplýsingar, sum fyritøkan hevur latið eftir stk. 1-4, eru rættar. Váttanin kann vera gjørd umvegis Vinnugluggan ella heimasíðuna hjá TAKS.
Stk. 6. Hevur fyritøkan meira enn eina sjálvstøðuga rakstrareind, sbr. § 2, nr. 3, skulu upplýsingar, sambært stk. 1-4, verða latnar fyri hvørja rakstrareind sær.
Rindan av stuðuli
§ 11. Stuðulin verður rindaður beinleiðis til fyritøkuna, tá TAKS hevur góðkent umsóknina, sum fyritøkan hevur latið inn, sbr. §§ 9 og 10.
Stk. 2. Stuðulin kann verða rindaður út áðrenn rindanina av teimum føstu útreiðslunum, sum tað verður veittur stuðul fyri.
Kapittul 5
Eftirlit, javning og afturrindan av stuðli
§ 12. Fyritøkan skal í seinasta lagi 11. september 2020 lata inn til TAKS uppgerð yvir veruliga umsetningin umframt veruligu føstu útreiðslurnar hjá fyritøkuni í stuðulstíðarskeiðinum.
Stk. 2. Er stuðulsupphæddin fyri fyritøkuna omanfyri 120.000 kr., skal uppgerðin áteknast av góðkendum grannskoðara við váttan við grundaðari vissu. TAKS kann eisini í hvørjum føri sær, hóast 1. pkt., krevja, at uppgerðin skal áteknast av góðkendum grannskoðara við váttan við grundaðari vissu.
Stk. 3. Fyritøkur, ið hava v-tal, skulu lata inn uppgerð umvegis Vinnugluggan hjá TAKS. Fyritøkur, ið ikki hava v-tal, skulu lata uppgerðina inn á serligum oyðublaði, sum liggur á heimasíðuni hjá TAKS www.taks.fo.
Stk. 4. Fyritøka skal, tá tað verður kravt, lata ískoytisupplýsingar og skjalprógv til nýtslu í avgerðini um javning eftir stk. 5.
Stk. 5. Um veruliga afturgongdin í umsetninginum ella veruligu útreiðslurnar í stuðulstíðarskeiðinum hjá fyritøkuni víkja frá tí í sum er upplýst í umsóknini, tekur TAKS, grundað á uppgerð og skjalprógv, sum fyritøkan hevur latið inn, avgerð um javning av stuðlinum, sum er rindaður út. Javnað verður uppeftir ella niðureftir, sbr. § 3, treytað av, at upplýsingarnar frá fyritøkuni, sbr. § 10, hava havt við sær, at tað er rindað ov lítið ella ov nógv í stuðli.
Stk. 6. TAKS kann krevja, at stuðulin, sum er rindaður út, verður rindaður aftur heilt ella lutvíst, um uppgerð ikki verður latin inn innan fyri ta í stk. 1 ásettu freist, ella um upplýsingar ikki eru latnar inn innan fyri ta freist, sum TAKS hevur ásett sambært stk. 4, umframt um uppgerð og skjalprógv annars ikki verða mett at vera nøktandi.
Stk. 7. TAKS kann krevja, at stuðulin, sum er rindaður út, verður rindaður aftur heilt ella lutvíst, um treytirnar í løgtingslóg nr. 45 frá 7. apríl 2020 um stuðulsskipan og í hesi kunngerð ikki eru hildnar.
Stk. 8. Hevur fyritøkan meira enn eina sjálvstøðuga rakstrareind, sbr. § 2, nr. 3, skal gerast upp sambært stk. 1 fyri hvørja rakstrareind sær, sbr. § 4. Stk. 4 verður nýtt samsvarandi. Javnað verður eftir stk. 5 fyri hvørja rakstrareind sær.
§ 13. TAKS kann frá fyritøkuni, leiðsluni og frá grannskoðaranum, sum sambært § 12, stk. 2, hevur gjørt eina váttan, krevja at fáa tær upplýsingar, sum eru neyðugar fyri at skjalprógva, at krøvini í hesi kunngerð eru hildin. TAKS kann harumframt krevja, at tær upplýsingar, sum eru latnar inn sambært § 12, verða skjalprógvaðar við hjálp frá góðkendum grannskoðara.
Kapittul 6
Kæra, revsing og gildiskoma
Kæra
§ 14. Avgerðir, sum TAKS hevur tikið sambært hesi kunngerð, kunnu ikki kærast til annan fyrisitingarligan myndugleika.
Revsing
§ 15. Uttan so at størri revsing er uppiborin eftir aðrari lóggávu, verður revsaður við sekt tann, sum í sambandi við umsókn um stuðul letur villleiðandi upplýsingar ella dylur upplýsingar, sum hava týdning fyri avgerðina í málinum.
Stk. 2. Tað kann verða álagt løgfrøðiligum persónum revsiábyrgd eftir kapitli 5 í revislógini.
Gildiskoma
§ 16. Henda kunngerð kemur í gildi dagin eftir, at hon er kunngjørd.
Umhvørvis- og vinnumálaráðið, 29. apríl 2020
Helgi Abrahamsen (sign.)
landsstýrismaður
/ Herálvur Joensen (sign.)
1) Broytt við kunngerð nr. 55 frá 1. mai 2020, har § 2 ljóðar soleiðis: “Henda kunngerð kemur í gildi sama dag, sum hon er kunngjørd, og hevur virknað frá og við 30. apríl 2020.”


text:
Hava børnini og familjan tað gott - hava Føroyar tað gott
2019-08-22 16:00
Familjan er kjarnin í samfelagnum, tí er neyðugt at samfelagið verður meira barna- og familjuvinarligt.
Vit vilja geva familjuni góðar umstøður og frælsið til at velja barnið og familjuna til, samstundis sum tey varðveita sambandið til arbeiðsmarknaðin.
Danska Børnerådet spurdi í 2012 umleið 1.200 børn í 4. flokki um hvat er tað týdningarmesta fyri eitt gott barnalív. 28% svaraðu familjan, 1% pengar, 1% heilsugóður matur, 9% skúli og útbúgving, 9% vinir, 3% veit ikki og 49% at alt hevði týdning.
Spurd um hvat er tað týdningarmesta fyri at eitt barn hevur tað gott, svaraðu 36% at búgva í einu tryggum heimi og 33% at kenna seg elskaðan.
Hoyra vit børnini, so er tað ongin ivi um, at vit eiga at raðfesta familjuna og møguleikar fyri tryggum heimaumstøðum. Hetta hevur alstóran týdning fyri trivnaðin og menningina hjá barninum og tað góða barnalívið. Vit vilja hoyra børnini!
Vit vita í dag, at tíðin meðan mamman gongur við barninum og fyrstu árini hjá barninum hava sera stóran týdning fyri, at barnið mennir eina góða sálarheilsu og gerst mótstøðuført. Ikki bert í barnaárum, men gjøgnum alt lívið.
Strongd í familjuni ger fyritreytirnar fyri trivnaði, menning og einari góðari sálarheilsu verri.
Hinvegin, so gerst eitt barn sum upplivir tryggleika, kennir seg elskaðan og mennir eitt trygt tilknýtið til sínar umsorganarpersónar, meira mótstøðuført. Hetta mótstøðuførið er ein av grundarsteinunum undir einari góðari sálarheilsu og ger, at barnið, eisini í vaksnamannaárum, í størri mun megnar tær avbjóðingarnar, sum vit øll møta.
Tí hevur tað týdning, at familjan hevur tað gott, og tí raðfesta vit familjuna.
Vit vilja:
• leingja barsilsfarloyvið til eitt ár við løn
• endurskoða hámarkið fyri gjald úr barsilsgrunninum
• at foreldur hava frælsi til sjálvi at avgera, hvussu tey skipa seg í barsilstíðini
• at foreldur fáa møguleika fyri at arbeiða parttíð við fullari løn, meðan børnini eru smá
• at peningurin til barnaansing skal fylgja barninum
• at sethúsabygging verður frítikin fyri mvg, so tað verður lagaligari hjá ungu familjuni at seta búgv
• Fólkaflokkurin raðfestir familjuna, tí tað hevur týdning!
Vit seta ikki familjuna í veð við at áleggja avgjøld v.m., sum gera tað torførari hjá familjuni at fóta sær.
Vit vilja, at tað skal løna seg at arbeiða, so familjan hevur meira eftir til seg sjálvan, samtundis, sum vit geva familjuni frælsið til at velja, hvussu tey vilja innrætta seg í samfelagnum.
Ingvør Justinussen - Valevni fyri Fólkaflokkin


text:
Býráðsfundur 26.06.2014 kl. 17.00
Býráðslimir:
Magnus Rasmussen, Tórbjørn Jacobsen, Helgi L. Petersen, Bárður K. Nielsen, Kári E. Jacobsen, Jónleyg Hammer, Terje B. Vestergaard, Jonhard Danielsen, Hallur Ellingsgaard, Karl Rasmussen og Arnfinn Langgaard.
Ikki á fundi: Kári E. Jacobsen og Karl Rasmussen.
1.
13/00827: Umsókn um stuðul til felagshús í Skálafirði.
Áhugafelag í Skálafirði søkir um fíggjarligan stuðul til keyp av einum neysti, sum skal brúka sum felagshús hjá íbúgvunum í Skálafirði. Søkt verður um stuðul til keyp av húsinum og til tilfar, meðan arbeiðið at seta húsini í stand, verður gjørt sum sjálvboðið arbeiði.
-Mentanarnevndin hevur á fundi 20 mai mælt til, at játta 150.000 í stuðli yvir tvey ár til keyp av tilfari, tá felagið hevur ogna sær bygningin.
-Fíggjarnevndin tekur undir við tilmælinum frá mentanarnevndini og mælir til, at 75.000 verða avsettar í 2015 og 75.000 í 2016, treytað av, at felagið fyrst hevur ognað sær bygningin.
-Býráðið hevur á fundi 27. mai 2014 samtykt at beina málið í Vinnu- og havnarnevndina og Byggi- og býarskipanarnevndina til viðgerðar.
-Vinnu- og havnarnevndin mælir frá at loyva ætlaðu nýtsluni av bygninginum, av tí at hetta krevur nýggja spillivatnsinstallatión, p-øki, vatnveiting o.a. Umframt, at tað ikki er í samsvar við byggisamtyktina.
-Byggi- og býarskipanarnevndin tekur undir við viðtøkuni hjá Vinnu- og havnarnevndini.
-Býráðið hevur á fundi 26/06-2014 samtykt at taka undir við tilmælinum frá Byggi- og býarskipanarnevndini og Vinnu- og havnarnevndini.
2.
14/00396: Roknskapurin fyri Eysturoyar Røktar- og Ellisheim fyri 2013.
-Sosiala nevnd mælir til at taka roknskapin hjá Eysturoyar Røktar- og Ellisheimi fyri 2013, sum Sp/f Grannskoðarastovan hevur sett upp, til eftirtektar.
-Býráðið hevur á fundi 26/06-2014 samtykt at taka roknskapin til eftirtektar.
3.
J. nr. 14/00438: Roknskapurin hjá Kongshavnar Havn fyri 2013.
-Vinnu- og havnarnevndin og fíggjarnevndin mæla til at taka roknskapin hjá Kongshavnar Havn fyri 2013, sum Sp/f Grannskoðarastovan hevur sett upp, til eftirtektar.
-Býráðið hevur á fundi 26/06-2014 samtykt at taka roknskapin til eftirtektar.
4.
J. nr. 14/00446: Endurskoðan av Fíggjarætlanini hjá Runavíkar kommunu fyri 2014.
Allar nevndir hava viðgjørt endurskoðan av fíggjarætlanini fyri 2014 og mæla til, at fremja sparingar á fíggjarætlanini fyri 3 mió. (1,7 mió. í rakstri og 1,3 mió. í íløgum).
-Fíggjarnevndin tekur undir við uppskotinum frá nevndunum og mælir til at taka undir við uppskotnu sparingunum.
-Býráðið hevur á fundi 26/06-2014 samtykt at taka undir við tilmælinum frá fíggjarnevndini.
5.
J. nr. 14/00459: Eykajáttan í sambandi við meirútreiðslur av íløgum í 2014.
Neyðugt verður við eykajáttan til liðuggerð av arbeiðum, tí neyðug játtan ikki er avsett í ár.
Talan er verkætlanirnar: Fimleikarhøll 1,5 mió., Blikagøta 1,0 mió., útfylling á Bakka 1,7 mió. og asfaltering av oljukajini 0,8 mió. Tilsamans 5,0 mió. kr., sum mælt verður til at fíggja við 3 mió. í sparingum og 2 mió. úr gjaldførinum.
-Fíggjarnevndin mælir til at samtykkja eykajáttanina áljóðandi 5,0 mió. kr. Mælt verður somuleiðis til, at fíggja eykajáttanina við sparingum og úr gjaldførinum, sum fíggjarleiðarin hevur mælt til.
-Býráðið hevur á fundi 26/06-2014 samtykt at taka undir við tilmælinum frá fíggjarnevndini.
6.
14/00432: Framtíðarætlanin við Dagstovninum Lítla Mørk.
Aftaná summarferiuna verður bara bara eitt barn í vøggustovualdri og 3 í frítíðarskúlaaldri á Dagstovninum Lítla Mørk og mælir sosiala nevnd til, at Dagstovnurin komandi skúlaár bert verður brúktur sum frítíðarskúli og niðurlagdur sum barnaansing til børn undir skúlaaldur.
-Býráðið hevur á fundi 26/06-2014 samtykt fyribils at niðurleggja vøggu-/barnagarðstilboðið meðan frítíðarskúlatilboðið heldur áfram.


text:
Koronaverjugarðurin styrktur um Føroyar
Fyri at styrkja um koronaverjugarðin í Føroyum, hevur landsstýrið gjørt av, at øll ferðafólk frá leygardegnum tann 27.juni, sum koma til landið, skulu kannast. Tað svarar løgmaður millum annað Kristinu Háfoss, tingkvinnu fyri Tjóðveldi, sum í skrivligum fyrispurningi hevur spurt um kanningarmøguleikarnar við føroyska landamarkið.
Landsstýrið ætlar at bera kostnaðin av hesum fyrstu 14 dagarnar. Í løtuni verður mett um, hvussu kostnaðurin kann latast yvir til tann ferðandi at gjalda. Kostnaðurin fyri hvørja kanning við poding verður 390,- kr.
”Sum so ofta sagt í COVID-19 tíðini - støðan og metingarnar broytast alla tíðina. Og vit mugu tí støðugt fylgja gongdini og verða klár at tillaga skipanirnar, um neyðugt – í eini hóskandi javnvág millum heilsufaklig og búskaparlig atlit, sum raka meint – eisini heilsuliga”, sigur Bárður á Steig Nielsen, løgmaður, millum annað í svari sínum.
Sí svar løgmans her


text:
Franski forsetin Emmauel Macron hevði seinnapartin boðið Poul Michelsen, landsstýrismanni, til móttøku í sambandi við ríkisvitjan sína í Keypmannahavn um dagarnar. Hennara Hátign Margreta Drotning var heiðursgestur hjá forsetanum.
Nógv fólk lógu fram við at heilsa uppá Macron forseta, sum tó gav sær stundir at skifta orð við landstýrismannin um Føroyar og vitjanina hjá franska havrannsóknarskipinum Beautemps Beaupré á Havnini í seinastu viku.
Júst hesa vitjan nevndi forsetin eisini í røðu síni undir almenna døguðranum hjá Drotninginum í gjár.
Hitti eisini japanska ráðharra
Í gjárkvøldið var Poul Michelsen til døguðra á japanska sendiharrabústaðnum í Keypmannahavn í sambandi við, at japanski matvøru- og umhvørvisráðharrin Tadahiko Ito vitjar í Danmark. Teir umrøddu møguleikarnar fyri at styrkja handilssambondini landanna millum og tey framstig, sum í seinastuni eru fram á hesum økinum..
Ito er føroyavinur og teir báðir hava fyrr hitst bæði í Føroyum, í Japan og í Danmark.


text:
3-6 ár - bøkur merktar við "Føðingardagur"
Vís alt Astrid Lindgren at sova bíbliusøga bókstavirnir dýr emil í lønnibergi ferðast føðingardagur gandur gentur heilsa huldukona Jakob Martin Strid jól kenslur klassikari krógva og blunda kyn kærleiki longsul lundar lýs Mamma Mu mjólk náttúra Nýggjastu orð Pettson og Findus pippi pixi sangur/tónleikur skemt skrímsl Sven Nordqvist telda tenn tolsemi trøll tónleikur vespa vikudagar vinir vættur víkingar ættleiðing ævintýr ítriv órættvísi øvund øvundsjúka


text:
Tað er tætt. Tað er ógvuliga, ógvuliga tætt. Oddurin í Betrideildini er so trongur, sum næstan gjørligt. HB og Víkingur eru aftanfyri KÍ, B36 og NSÍ; bæði í mun til at tey hava færri stig og hava spælt ein dyst fleiri (tveir fleiri enn KÍ). Í veurleikanum eru tó bert fýra stig frá nummar 5 till nummar eitt. Í kvøld kann NSÍ verða yvirhálað av B36, og KÍ kann koma ájavnt í stigum.
Støðan:
1. NSÍ (42 stig) 18 dystir
2. B36 (41 stig) 18 dystir
3. KÍ (39 stig) 17 dystir
4. HB (38 stig) 19 dystir
5. Víkingur (38 stig) 19 dystir
6. Skála (25 stig) 19 dystir
7. TB (18 stig) 19 dystir
8. AB (11 stig) 19 dystir
9. EB/Streymur (9 stig) 19 dystir
10. ÍF (5 stig) 19 dystir
Hetta kann gerast heilt stóra kvøldið hjá B36. Um liðið hja Jákupi á Borg vinnur, so er KÍ fimm stig burtur og HB og Vìkingur seks. NSÍ fer framvegis at vera beint í hølinum, og við einum dystir færri, men tað kann merkja nógv fyri B36, ið hevur 10 stig eftir fýra dystir í seinnu hálvu, og sum ikki hevur tapt í 11 dystum.
(Jákup á Borg - her í viðtalu við Portalin - hansara menn hava ikki tapt í Betrideildini síðani síðst í apríl)
KÍ hevur tó yvirtakið á B36 í hesum kappingarárinum. Klaksvíkingar vunnu 3-0 í Gundadalií apríl, og stóra viku seinni endtaði tað 4-3 eftir longda leiktíð og eftir at B36 var á odda 2-0 í hálvleikinum. Tað er tó púra javnt samanlagt í Betrideildini ímillum Mikkjal Thomassen og Jákup á Borg. Norðlýsið vísti á hagtølini í gár; síðani Jákup tók við sum B36-venjari í 2017 hevur B36 vunnið tríggjar ferðir á KÍ, KÍ tríggjar ferðir, og fyrsti inanhýsis dysturin endaði 1-1. Í fjórðingsfinaluni í steypakappingini í ár stóð tað á jøvnum 2-2 eftir 90 minuttir.
(Mikkjal Thomassen hevur kunna fegnast eftir sigrarnar í Gundadali ímóti sínum gamla felagið fyrr í ár - Mynd: Sverri Egholm)
2-2 stóð á máltalvuni við Djúpumýrar í mjørkanum leygarkvøldið. Eftir eina 2-0 leiðslu tíðliga megnaði KÍ ikki at fáa trý stig í hús ímóti Skála, og hetta var eitt vónbrot fyri teir í bláum og áskoðarar teirra. Seinna hálva hevur gingið verri enn fyrra hjá KÍ seinastu árini. KÍ hevur tó víst nógva styrki í ár, og hevur nú møguleikan á heimavølli at koma ájavnt við NSÍ.
Hjá KÍ er Simen Sandmæl úti orsakað av fiburspreinging í baklærinum, og tað er eisini ein smeitur, at Deni Pavlovic framvegis hevur leikbann. Torbjørn Grytten er eisini úti. Hjá B36 eru teir allarflestu tøkir; Erling Dávidsson og Gilli Samuelsen vóru tó ikki við seinast ímóti TB
Vit fylgja gongdini í oddadystinum, hava myndir og taka samanum aftaná
Betrideildin, 15. umfar (Útsettur frá 29/6)
19.00, Við Djúpumýrar
KÍ - B36


text:
Soleiðis var eisini hjá einum manni í Týsklandi, sum vildi skifta út gamla familjubilin við ein spildur nýggjan Tesla, skrivar Gulf News.
Hann var eggjaður til el-bil eftir at hava sæð eina sending, har hann kundi fáa eyka pengar fyri at sleppa sær av við bensin- ella dieselbilin.
Tað var meðan samfelagið var stongt vegna koronukreppuna, og tann eldri harrin gjørdi av at keypa bilin á heimasíðuni hjá Tesla. Men tað kom klutur í, skrivar blaðið.
Keypið fór ikki ígjøgnum, so týski keyparin bleiv við at trýsta á »keyp«.
Eftir nakrar tímar eydnaðist tað. Men tá hevði hann ikki bara keypt ein bil. Nei, hann hevði keypt 28 bilar!
Prísurin var upp á 1,4 milliónir evrur, 10,5 milliónir krónur.
Tá Tesla varnaðist feiin, fekk maðurin pengarnar aftur fyri teir 27 bilarnar.
/ritzau/


text:
– Eg veit ikki enn, hvussu leingi tað fer at taka at gera skipið aftur, sigur Moutitz Mohr, stjóri á Mest.
Hann hevur júst verið á Mest á Skála og hevur tí ikki enn sæð botnin á Arctic Voyager.
Nú skipið, sum vigar 2300 tons, kom upp á beding, sæst, at tað hevur fingið fleiri skaðar. Hol er komið á kúlustevnið, tað er hol aðrastaðni á botninum, og skipið hevur fingið fleiri buklur og skøvur.
Arctic Voyager er tryggjaður hjá Betri Trygging, og fólk haðani vóru eisini og kannaðu skaðan í morgun.
Fólk frá Mest fara nú í gongd við at gera skipið aftur.
Tað var sunnukvøldið 3. november, at Arctic Voyager rendi á landi norðuri á Enni í Fuglafirði. Hann slapp av aftur við egnari megi. Fyri einari viku síðani kom skipið til Havnar, har tað hevur ligið og bíða eftir at sleppa upp á beding.
Arctic Voyager á beding í Havn í næstu viku
Tøkni var ikki orsøk til óhappið
Arctic Voyager slapp sjálvt av aftur
Arctic Voyager rent á land í Fuglafirði
Sí fleiri myndir her:
##ms##


text:
So er aftur klárt at venja. Nú eru bert tvær vikur eftir til jólaaftan og eisini seinasta rørslu-jólakalendara. Hevur tú ikki roynt hann hinar dagarnar, so ber tó framvegis til at vera við. Venjingarnar eru ikki tengdar at degnum fyri.
Her er dagsins venjing. Ger so væl.
##med2##
Venjingin 9. desember kann síggjast her
Venjingin 8. desember kann síggjast her
Venjingin 7. desember kann síggjast her
Venjingin 6. desember kann síggjast her
Venjingin 5. desember kann síggjast her
Venjingin 4. desember kann síggjast her
Venjingin 3. desember kann síggjast her
Venjingin 2. desember kann síggjast her
Venjingin 1. desember kann síggjast her


text:
Í dag hoyra vit um sangin Á mønu hjalsins stari. Símun av Skarði hevur yrkt, og hann er abbi Bergljót av Skarði, sum í dag sigur frá.
Søgan um sangin - Karin
Steintór Rasmussen, sigur søguna.
Sangin kenna vit øll, men hvør er søgan?
Aðrir partar
Vit hoyra um føroyskar sangir. Hesaferð eru vit í Frískúlanum í Havn, sum er á Velbastað. Næmingar syngja og greiða frá.Vit hoyra um sangin - Antarungin Andrass, sum Aleksandur Kristiansen skrivaði. Herluf Lutzen syngur.
Jonna hittir Anniku Hoydal, sum sigur um sangin, at hon hugsaði um, hvussu hon hevði tað sum barn, tá ið hon skrivaði Blunda blunda.
Dukkan Fía er so kedd, tí mamma hennara hevur gloymt hana eftir, tá ið tær vóru úti og spákaðu. Man mamman koma aftur eftir henni?
Hvussu er tað at hava ein sang skrivaðan um seg sjálvan? Jonna vitjar Elisabeth Mariu og Elinborg og prátar við tær um, hvussu tað er at vera við í einum sangi.
Jensina Olsen er í Barnaútvarpinum og greiðir frá og spælir uppá.
Búi og Dánjal - Ævintýraferðin er í Barnaútvarpinum. Og teir siga søguna um - Grækaris Grashøvd.
Vit hoyra søgur um sangir í barnaútvarpinum. Hesa ferð hoyra vit um sangin um Gyklarin Pokus Pól og um Spælilandið. Ingi Hansen greiðir frá.
Steintór Rasmussen, Beinir og Rakul Ró siga Jonnu frá um nýggju fløguna, har tey syngja við.
Martin Joensen hevur yrkt sangin Morgun, sum varð skrivaður til fyrsta barnið, hann og konan fingu.
Elin á Rógvi hevur skrivað sangin og Guðrið Hansdóttir hevur gjørt lagið. Elin á Rógvi greiðir frá søguni. Ida í Lon og Elisa Mo Ejdesgaard fara at halda røðu til altjóða kvinnudagin í skúlanum. Tær fara at siga sína hugsan um sangin.
Í dag er føstulavintsmánadagur og vit hoyra um skjaldrið - Oman kemur grýla. Kári Sverrisson greiðir frá. Hesa vikuna spæla vit føroyskt í útvarpinum, og í barnaútvarpinum hoyra vit søgur um sangir.
Sangurin hevur eina heilt serliga søgu, tí hann er skrivaður um og til ein drong, ið eitur Sjúrður, og hann er í einari bók, sum bara eitt eintak er til av í heiminum.
Í dag hoyra vit fyrst um sangin Sleturokk, sum Regin Patursson hevur skrivað. Hann greiðir frá sanginum og eisini frá øðrum, sum hann hevur skrivað og gjørt.
'Kennir tú Blómurnar', 'Grísasúgvin', og 'Bilarnir koyra á vegnum' eru sangir, sum Sólrún hevur skrivað, og sum vit kenna úr bókini Loppugras. Vit hava prátað við Sólrúna um hvussu tað er at skriva sangir til børn
Danny Baldursson er á vitjan.
Hvør er søgan um sangin - Hákunardrongurin?
Hvør er søgan um Rúmdardrongin? Kári Jacobsen, sum hevur gjørt óteljandi nógvar og vælkendar sangir, fer at siga frá.
Vit hoyra um nýggju barnasangbókina og um sangin - Dukka mín er blá.
Hvør er søgan í sanginum um systrarnar Elisabet og Elinborg? Eivør Pálsdóttir fer at greiða frá.
Øll hava hoyrt Stórhvalagildið, men hvussu gamalt er tað og hvør er søgan?
Jonna prátar við Hera Nolsøe, sum við salsarútmum er við til at ynskja nógvum fólkum tillukku, tá ið tey hava føðingardag.
Bergljót av Skarði er á vitjan í Barnaútvarpinum.
Í dag hoyra vit søguna um sangin Lítli Snar. Anna Sofía Restorff hevur sungið sangin inn til Barnaútvarpið. Fyrstu ferð var hon 8 ára gomul, og tá syngur hon saman við systkinabarninum Rasmus.
Í Skúlanum við Løgmannabreyt hava tey havt yrkingaviku, og Jonna er farin framvið at fregnast, hvat man ger tá.


text:
Johannes Andreas Næs
Johannes Andreas Næs (Flóvin Flekk) (føddur 16. september 1920 á Nesi í Hvalba, deyður 5. juni 2018) var ein føroyskur yrkjari og lærari. Aftan á barnaskúlan var hann fiskimaður í nøkur ár, fór so á læraraskúlan í Havn og tók prógv í 1942. Fyrstu árini var hann vikarur ymsastaðni í Suðuroy, sat í starvi í Porkeri 1944-49, í Vági 1949-62, varð so í 1962 fyribils settur sum skúlaráðgevari í serundirvísing fyri alt landið, fekk fast starv sum slíkur frá 1965. Av mongu álitisstørvum hansara kann nevnast, at hann var nevndarlimur í Føroya Lærarafelag 1959-68, harav formaður í mong ár, og nevndarlimur í útvarps-nevndini 1963-. Longu á ungum árum gav hann út yrkingasavnið »Keldufar«, 1949. Hann nýtti tá dulnevnið Flóvin Flekk. Í 1959 varð hann av Føroya Landsstýri valdur í Føroya Skúlabókagrunn, formaður frá juli 1966. Hann hevur havt stóra ávirkan á føroyska skúlabóka-útgávu hetta 25 ára skeiðið, sjálvur hevur hann evnað til »Stavkistlar«, 1964, »Orða-talvur og Orðakort«, 1966, »Martin Luther«, 1970, og saman við øðrum skúlafólki hevur hann lagt til rættis kristni-bókarøðina og føroysku lesibókarøðina til fólkaskúlan. Umframt hetta hevur hann verið blaðstjóri á »Sunnudagsblaðnum« 1951-78, og hann hevur frá 1951 verið formaður í teimum nevndum, ið lagt hava til rættis útgávu av Heimamissiónssangbókini. Í 2012 gav abbadóttir hansara, Lív Næs út fløguna Keldufar við yrkingunum úr yrkingasavninum hjá Flóvin Flekk (Johannes Andreas Næs).[1]
NevndirRætta
- 1959 - 1968 nevndarlimur í Føroya Lærarafelag - harav formaður 1960 - 1963
- 1959 - 1985 nevndarlimur í Føroya skúlabókagrunni 1959-85, harav eitt langt tíðarskeið formaður.[2]
ÚtgiviðRætta
- 1949 - Keldufar (yrkingar)[3]
- 2012 - Keldufar - 11 av yrkingunum hjá Jóhannes Andreas Næs eru útgivnar sum tónleikaútgáva (CD) við abbadóttrini Lív Næs, sum syngur og hevur gjørt løgini (eitt saman við Trónda Enni og ein av yrkingunum lesur Jóhannes sjálvur upp, við ljóðmyndum, sum Finnur Hansen hevur gjørt).
- 1951 Sakaði tað einki - í Míni jólabók
- 1952 Ein dreymur - í Míni jólabók
- 1953 Jólafriðurin - í Míni jólabók
- 1954 Jólafriðurin - í Míni jólabók
- 1955 Tá ið sólareygað mennist - í Míni jólabók
- 1956 Heimboðin á jólum - í Míni jólabók
- 1957 Kolaskipið - í Míni jólabók
- 1959 Ein annar skoradagur - í Míni jólabók
- 1961 Lítli Dímun - í Míni jólabók
- 1964 Á Knúki - í Míni jólabók
- 1965 Ein kvøldvakt í bakkveðri í Míni jólabók
- 1966 Klyvurfallið er farið - í Míni jólabók
- 1967 Rossaklettarnir - í Míni jólabók
- 1972 Stubbar úr søgu Føroya Lærarafelags. Serblað, Skúlablaðið
- 1974 Tá ið sólareygað mennist - í Míni jólabók[4]
- Sálmabókin - hann hevur yrkt 3 sálmar (nr. 360, 456, 590) og umsett/umyrkt 5 sálmar (250, 333, 351, 424, 501) í sálmabókini hjá Fólkakirkjuni.[5]
KeldurRætta
- ↑ Planet.fo, Lív ger tónleik til yrkingar hjá abbanum
- ↑ BFL.fo Johannes Andreas Næs
- ↑ Planet.fo
- ↑ BFL.fo Johannes Andreas Næs
- ↑ Salmabokin.kirkjan.fo


text:
Í gjár kom línuskipið Eivind á Kollafjørð, har teir skulu landa.
Eivind byrjaði túrin undir Íslandi, og kom síðan í føroyskan sjógv at fiska, og hava teir umleið 190 tons av toski, sum teir landa í Kollafirði.
Litavska skipið Nida kom eisini á Kollafjørð fyrrapartin í gjár, har teir skulu landa umleið 300 tons av kongafiski, sum teir hava fiskað í altjóða sjógvi.
Hetta er eitt skip, sum landar nakrar fáar lastir í Kollafirði um árið.
Annars verður sagt, at nøkur frystilínuskip hava boðað frá landing í komandi viku.
Fiskiskapurin undir Føroyum er smáligur í løtuni, og hetta er eisini galdandi hjá uppsjóvarskipunum, sum fiska svartkjaft í løtuni.
Nida - Savnsmynd (Kiran Jóanesarson)


text:
Gera mat til ervið hjá Hamlet
Fríggjakvøldið verður leikurin "Hamlet" eftir Wiliam Shakespeare frúmsýndur í Norðurlandahúsinum.
Lærarar og næmingar á Mat-og Moldmentanarháskúlanum hava, í sambandi við frumsýningina, fingið eina heilt serliga uppgávu. Tey skulu nevniliga gera matin til ervið hjá Hamlet.
Í dag hava tey verið í Veltuni eftir rávørum.
Hetta skeiðið á Háskúlanum hevur heitið "ger títt egnað matstað" og temaði á skúlanum hesa vikuna er "dramaturgi og matur." Fólk sum hava verið á eini góðari matstovu vita, at tað er ikki heilt sørt av sjjónleiki í, tá tænarin vartar upp fyri gestunum.
Ervið er fyri innbodnum.


text:
Í dag, mánadagin, 24. juni kl. 17, verður ein serlig hátíðarløta í Miðstaðarlundini í Fuglafirði.
Málningaframsýningin á Varmakeldu fyllir 50 ár, og í hesum sambandi er skipað fyri stórfingnari listaframsýning í Fuglafirði. Í dag, mánadagin 24. juni kl. 17 verður “fernisering” við talum og tónleiki í Miðstaðarlundini. Øll, bæði stór og smá eru hjartaliga vælkomin, og møguleiki verður eisini at keypa sær okkurt etandi.
Ein arbeiðsbólkur hevur í longri tíð saman við Frits Johannesen arbeitt við at fáa hesa listaframsýning upp at standa. Arbeiðssetningurin var: 50 ár, 50 listafólk og meir enn 5 støð. Hesin setningur er náddur, og í morgin eftir ferniseringina lata 6 støð runt um í Fuglafirði dyrnar upp, har bæði kend og minni kend listafólk, leik og lærd, sýna fram sína list. Tað, sum hesi fólkini hava til felags, er, at onkur ættartráður á onkran hátt flættast til Fuglafjørð so ella so.
Tvær spennandi undansýningar hava longu verið fyrr í hesum mánaðinum. Tann fyrra var ein afturlítandi framsýning við teimum gomlu, sum løgdu lunnar undir og byrjaðu við hesum sýningunum í 1969. Hin var ein framsýning við verkætlanum hjá arkitektum, sum eisini hava tilknýti til Fuglafjørð. Hesar báðar framsýningarnar verða at síggja í fimleikarhøllini í Fuglafjarðar skúla á Varmakeldu.
Í sambandi við fimmtiárahaldið er gjørd ein hátíðarplakat, sum kann keypast í Piddasahandli.
Fyrireikararnir vóna at síggja nógv fólk til tiltakið í dag kl. 17 – og eisini til framsýningarnar, sum verða at síggja heilt fram til 8. juli – allar dagar frá kl. 16-20.
Sí annars skránna og plakatina og kortið yvir framsýningarstøðini, sum eru gjørd til høvið, á heimasíðuni hjá Ribarhúsi, www.ribarhus.fo
(Myndina hevur Oddur á Lakjuni tikið)
Lesið um ferniseringina, luttakarar, støðini og annað her:
varmakelduframsyningin_fernisering oa


text:
Tungmálmsrokkararnir í Týr hava skrivað sáttmála við eysturíska útgávufelagið Napalm Records. Sáttmálin umfatar allan heimin og er galdandi fyri fýra útgávur við bólkinum.
Fløgusáttmáli
Føroysku kvæðarokkararnir í Týr hava seinastu árini vunnið sær alt fleiri fjepparar kring allan heim. Fløgusølan av báðum fløgunum hjá bólkinum hevur gingið sera væl í føroyskum mátistokki. Tað hevur leingi verið at hoyrt, at fleiri altjóða útgávufeløg høvdu gott eyga á Týr. Í dag kunnu vit avdúka, at Týr hava skrivað undir ein útgávusáttmála, galdandi fyri fýra útgávur. Sáttmálin er við tungmálmsútgávufelagið Napalm Records, ið heldur til í Eysturríki. Felagið hevur tung-, fólk- og víkingamálms tónleik sum sergreinir og hava fleiri aðrar norðurlendskar bólkar undir sáttmála. T.d. norsku Wig Wam, ið gjørdust heimsstjørnir við síni luttøku í Altjóða Melodi Grand Prixnum í fjør.
Góður sáttmáli
Hetta er eitt felag, sum hevur tey røttu sambondini til júst tann áhoyrarabólkin, ið Týr vendir sær til. So hetta tykist at vera eitt upplagt samstarv. Heri Joensen úr Týr sigur eisini, at teir eru sera væl nøgdir við sáttmálan, ið hevur verið hálvt annað ár í umbúna. Heri sigur, at fyrsta tilboðið ikki var fíggjarliga nøktandi, men felagið vísti alla tíðina nógvan áhuga í bólkinum, og við tíðini og tingingum er prísurin somuleiðis farin upp. Heri vil tó ikki siga, hvussu nógvan pening bólkurin fær burturúr hesum.
Endurútgáva av Eiriki
Fyrsta útgávan er ein endurútgáva av Eric The Red, og hon verður send á marknaðin um 24. mars, í USA kemur hon út 25. apríl. Sáttamálin er galdandi um allan heimin, eisini í Føroyum. Heri sigur, at hetta er ein stórur møguleiki hjá bólkinum, og tað tí er spennandi. Men samstundis harmast hann um, at skula fara frá Tutl, ið higartil hevur givið fløgurnar hjá Týr út. Hann sigur somuleiðis, at hann vónar ein dag at koma aftur til Tutl.
Konsertferð í Evropa
Napalm Records hava sett Týr í samband við umboðsfelagið Listen Up, ið somuleiðis mest fæst við tungmálm og harðan rokk. Hetta felag hevur skipað fyri konsertferðum um allan heim, eisini á góðum tungmálmsmarknaðum sum Fjareystur og USA. Týr og Listen Up hava skrivað umboðssáttmála fyri allan heimin uttan Føroyar. Heri sigur, at teir ikki hildu, at tað skuldi gerast neyðugt hjá føroyskum fyrireikarum at ringja til Eysturríkið fyri at fáa Týr at spæla fyri seg. Hann sigur, at Listen Up longu hevur lagt eina summar konsertferð til rættis við konsertum kring Evropa.
Næsta fløgan
Í juni fer bólkurin so í upptøkuhølið, at taka næstu fløguna upp. Hon kemur væntandi í handlarnar í September. Hetta verður ein nýggj uppliving hjá teimum, at kunna fara í upptøkuhølið uttan at hugsa um fíggjarligukarmarnar hjá fløguni. Tí hesum tekur útgávufelagið sær av.
Hart arbeiði
Týr hava seinastu árini verið ein tann mest hart arbeiðandi bólkurin í Føroyum, teir hava stríðst nógv fyri at fáa altjóða gjøgnumbrotið. Eitt nú hava teir sent upptøkur, til útgávufeløg kring allan heim. Men Heri heldur hetta vera eitt sindur løgi nú bólkurin endiliga hevur tryggja sær ein sáttmála, so tykist hetta ikki at vera í so stóran mun orsakað av harða arbeiðinum. Tí teir hava roynt at fingið sáttmála við nógv feløg, men knappiliga er tað eitt felag, ið vil hava teir og veruliga ger eitt arbeiðið fyri at fáa fatur á teimum. Sjálvt um Týr avvísti fyrsta sáttmálan og ístaðin royndi at finna feløg, ið fíggjarliga góvu betri tilboð. So arbeiddu tey á Napalm Records víðari við at fáa fatur á teimum. Tá Týr so sendu nýggjastu demo-fløguna út til plátufeløg m.o. Napalm Records gjørdust tey so væl nøgd við tað, ið tey hoyrdu, at tey komu við einum fíggjarliga sera nøktandi tilboði.
Tað tykist nú, sum Týr hava rokkið dreyminum, um at gerast yrkistónleikarar, og føroyski kvæðaarvurin verður sendur út í víðu verð. Vit ynskja teimum tillukku og góða eydnu.


text:
Faldari: Gransking skapar framburð
Í nýggjum faldara frá Granskingarráðnum vísa vit við dømum frá fýra granskarum á, hvussu íløgur í gransking og menning geva samfelagnum nýggja vitan og úrslit, sum verða brúkt nógva ymsa staðni, bæði alment og í vinnuni.
Niðanfyri er oddagreinin í faldaranum. Á temasíðu við undirsíðunum, sum sæst her, eru hesi fýra dømini lýst neyvari.
Faldarin sæst í netútgávu her
Nýggj vitan brynjar okkum til framtíðina
Nýggj vitan um hættisligar sjúkur, ið eru vanligari í Føroyum enn aðrastaðni. Nýggir hættir at fyribyrgja sjúkum í alivinnuni. Nýggj átøk, ið kunnu menna málið hjá børnum. Og nýggjar tøkniligar loysnir fyri, hvussu avbyrgd oyggjasamfeløg kunnu tryggja støðuga grøna orku.
Føroyskir granskarar skapa úrslit, sum tryggja framburð og trivnað í Føroyum og vekja ans í londunum kring okkum.
Eitt samfelag krevur alsamt nýggja dagførda vitan. Íløgur í gransking og menning geva stóran samfelagsligan vinning.
Gransking kann brúkast til at skilja fortíðina og nútíðina og til at fyrireika okkum til framtíðina. Úrslit frá gransking kunnu brúkast til fyribyrging og viðgerð í heilsuverkinum, til undirvísing frá fólkaskúla til universitet, til náttúruumsiting, til samfelagsplanlegging, til vørumenning og framleiðslu í ymsum vinnum.
Londini kring okkum leggja langtíðarætlanir fyri samfelagsmenning og gera stórar íløgur í gransking og menning fyri at fáa til vega vitan at menna samfelagið við og fyri at standa seg í kappingini við onnur. Vanligt er, at almenni og privati geirin tilsamans gera íløgur á trý til fýra prosent av BTÚ.
Skal føroyska samfelagið verða eins gott ella betri at liva og virka í sum onnur lond, skulu vit gera íløgur, sum í minsta lagi eru á sama stigi sum í grannalondunum. Vit skulu leggja miðvísar og framsøknar ætlanir fyri komandi árini við einum burðardyggum samfelagi sum máli. Rúm má verða fyri bæði grundgransking og royndum við nýggjum hugskotum.